open-index/open-wikipedia-markdown huggingface dataset:
ഫോട്ടോവോൾട്ടയിക് സിസ്റ്റം

ഫോട്ടോവോൾട്ടെയ്ക്ക് വഴി ഉപയോഗയോഗ്യമായ സൗരോർജ്ജം വിതരണം ചെയ്യുന്നതിനായി രൂപകൽപ്പന ചെയ്ത ഒരു ഊർജ്ജ സംവിധാനമാണ് **പിവി സിസ്റ്റം** അഥവാ **സോളാർ പവർ സിസ്റ്റം**. സൂര്യപ്രകാശത്തെ ആഗിരണം ചെയ്ത് വൈദ്യുതിയാക്കി മാറ്റാനുമുള്ള സോളാർ പാനലുകൾ, ഡിസി വൈദ്യുതിയെ എ.സി. വൈദ്യുതിയിലേക്ക് പരിവർത്തനം ചെയ്യുന്നതിനുള്ള സോളാർ ഇൻവെർട്ടർ, അതുപോലെ തന്നെ ഇതിനായി ഒരു പ്രവർത്തന സംവിധാനം സജ്ജീകരിക്കുന്നതിനായി മൗണ്ടിംഗ്, കേബിളിംഗ്, മറ്റ് ഇലക്ട്രിക്കൽ ആക്സസറികൾ എന്നിവയുൾപ്പെടെ നിരവധി ഘടകങ്ങളുടെ ഒരു ക്രമീകരണം ഇതിൽ ഉൾപ്പെട്ടിരിക്കുന്നു. മേൽക്കൂരയിൽ ഘടിപ്പിച്ച ചെറുതോ അല്ലെങ്കിൽ കെട്ടിടവുമായി സംയോജിപ്പിച്ചു നിർമ്മിച്ചിരിക്കുന്ന സിസ്റ്റങ്ങൾ മുതൽ പതിനായിരക്കണക്കിന് കിലോവാട്ട് വരെ ശേഷിയുള്ള പിവി സിസ്റ്റങ്ങൾ, നൂറുകണക്കിന് മെഗാവാട്ടിന്റെ വലിയ യൂട്ടിലിറ്റി സ്കെയിൽ പവർ സ്റ്റേഷനുകൾ വരെ ഇന്ന് നിലവിലുണ്ട്.

നിശബ്ദമായതും ചലിക്കുന്ന ഭാഗങ്ങൾ ഇല്ലാതെയും പാരിസ്ഥിതിയ്ക്ക് യാതൊരു ദോഷവും ഇല്ലാതെയും ഇതു പ്രവർത്തിക്കുന്നു. പിവി സിസ്റ്റങ്ങൾ ചെറിയ ഉല്പാദന സംവിധാനങ്ങളിൽ നിന്നും ഇന്ന് മുഖ്യധാരാ വൈദ്യുതി ഉൽ‌പാദനത്തിനായി ഉപയോഗിക്കുന്ന പക്വമായ ഒരു സാങ്കേതികവിദ്യയായി വികസിച്ചു. മേൽക്കൂര സംവിധാനത്തിലൂടെ ഉൽ‌പാദനത്തിനും ഇൻസ്റ്റാളേഷനുമായി നിക്ഷേപിച്ച തുക 7 മാസം മുതൽ 2 വർഷത്തിനുള്ളിൽ വീണ്ടെടുക്കുകയും 30 വർഷത്തെ സേവന കാലത്ത് മൊത്തം പുനരുപയോഗ ഊർജ്ജത്തിന്റെ 95 ശതമാനവും ഉത്പാദിപ്പിക്കുകയും ചെയ്യുന്നു.

ഫോട്ടോവോൾട്ടയിക്സിന്റെ വളർച്ച കാരണം പിവി സിസ്റ്റങ്ങളുടെ വില നിലവിൽ വന്നതിനുശേഷം അതിവേഗം കുറഞ്ഞു. എങ്കിലും അവ വിപണിയും സിസ്റ്റത്തിന്റെ വലുപ്പവും അനുസരിച്ച് വ്യത്യാസപ്പെട്ടിരിക്കുന്നു. 2014-ൽ യുണൈറ്റഡ് സ്റ്റേറ്റ്സിലെ 5-കിലോവാട്ട് റെസിഡൻഷ്യൽ സിസ്റ്റങ്ങളുടെ വില ഒരു വാട്ടിന് 3.29 ഡോളറായിരുന്നു, ജർമ്മൻ വിപണിയിൽ എത്തിയപ്പോൾ 100 കിലോവാട്ട് വരെ മേൽക്കൂരയുള്ള സിസ്റ്റങ്ങളുടെ വില ഒരു വാട്ടിന് 1.24 യൂറോ ആയി കുറഞ്ഞു. ഇപ്പോൾ സോളാർ പിവി മൊഡ്യൂളുകൾ സിസ്റ്റത്തിന്റെ മൊത്തത്തിലുള്ള ചെലവിന്റെ പകുതിയിൽ താഴെയാണ്. ബാക്കി ചെലവ് BOS ഘടകങ്ങൾക്കും, നിയമാനുമതി, ഇന്റർകണക്ഷൻ, പരിശോധന, ഇൻസ്റ്റാളേഷൻ തുടങ്ങിയവക്കുമായാണ് വരുന്നത്.

## പുറത്തേക്കുള്ള കണ്ണികൾ
* Photovoltaic Energy Factsheet by the University of Michigan's Center for Sustainable Systems
* Home Power Magazine http://www.homepower.com/
* Solar project management
* Photovoltaic Systems Engineering 
*Best Practices for Siting Solar Photovoltaics on Municipal Solid Waste Landfills: A Study Prepared in Partnership with the Environmental Protection Agency for the RE-Powering America’s Land Initiative: Siting Renewable Energy on Potentially Contaminated Land and Mine Sites National Renewable Energy Laboratory

വർഗ്ഗം:ഫോട്ടോവോൾട്ടയിക്സ്
വർഗ്ഗം:ഊർജ്ജ ഉത്പാദനം
കത്തീഡ്രൽ ബസിലിക്ക ഓഫ് ഔവർ ലേഡി ഓഫ് അസംപ്ഷൻ, മരിയാന

**കത്തീഡ്രൽ ബസിലിക്ക ഔവർ ലേഡി ഓഫ് അസംപ്ഷൻ**  (പോർച്ചുഗീസ്: കാറ്ററൽ മെട്രോപൊളിറ്റാന ബസാലിക്ക നോസ സെൻഹോറ ഡ അസുനാവോ)**കാക്സിയാസ് ഡോ സുൽ കത്തീഡ്രൽ** എന്നും ഇതിനെ വിളിക്കുന്നു. മരിയാന അതിരൂപതയുടെ ഇരിപ്പിടമായ കത്തോലിക്കാ കത്തീഡ്രൽ-ബസിലിക്കയാണിത്. ബ്രസീലിലെ മരിയാന നഗരത്തിലെ മിനാസ് ജെറൈസ് സംസ്ഥാനത്താണ് ഇത് സ്ഥിതിചെയ്യുന്നത്. ഇത് ഔവർ ലേഡി ഓഫ് അസംപ്ഷന് സമർപ്പിച്ചിരിക്കുന്നു.
## അവലംബം

വർഗ്ഗം:റോമൻ കത്തോലിക്കാ കത്തീഡ്രലുകൾ
ടെറിജിയം

കഴുത്ത്, കണ്ണുകൾ, കാൽമുട്ടുകൾ, കൈമുട്ടുകൾ, കണങ്കാലുകൾ എന്നിവയിൽ സംഭവിക്കുന്ന ചിറക് പോയുള്ള  ത്രികോണാകൃതിയിലുള്ള സ്തരത്തെയാണ് **ടെറിജിയം** എന്ന് വിളിക്കുന്നത്. 

"ചിറക്" എന്നർഥമുള്ള *ടെറിജിയൻ*  (*pterygion*) എന്ന ഗ്രീക്ക് പദത്തിൽ നിന്നാണ് ഈ പദം വന്നത്. 

ഏറ്റവും സാധാരണയായ ടെറിജിയം കണ്ണുകളെ ബാധിക്കുന്നതാണ്.

## തരങ്ങൾ

* കാലുകളെ ബാധിക്കുന്ന പൊപ്ലൈറ്റൽ ടെറിജിയം സിൻഡ്രോം. 
* ടെറിജിയം (കൺജങ്റ്റൈവ)

## പരാമർശങ്ങൾ

വർഗ്ഗം:രോഗങ്ങൾ
അഭിലംബം

ഒരു വസ്തുവിന് ലംബമായ രേഖയോ രശ്മിയോ സദിശമോ ആണ് ജ്യാമിതിയിൽ **അഭിലംബം (Normal, നോർമൽ)** എന്നറിയപ്പെടുന്നത്.  ഉദാഹരണമായി ദ്വിമാന ജ്യാമിതിയിൽ ഒരു വക്രത്തിലെ നിർദ്ദിഷ‌ട ബിന്ദുവിലേയ്ക്കുളള അഭിലംബം ആ ബിന്ദുവിൽക്കൂടിയുളള സ്പർശരേഖയ്ക്ക് ലംബമായിരിക്കും.

ത്രിമാന ജ്യാമിതിയിൽ ഒരു പ‌്രതലത്തിലെ P എന്ന ബിന്ദുവിലേയ്ക്കുളള അഭിലംബം ആ പ്രതലത്തിന്റെ സ്പർശപ്രതലത്തിന് ലംബമായ ഒരു സദിശമായിരിക്കും.  ഒരു പ്രതലത്തിന് അഭിലംബമായ രേഖ, ഒരു ബലത്തിന്റെ ലംബാംശം, അഭിലംബ സദിശങ്ങൾ (Normal Vectors) എന്നിവയെ  സൂചിപ്പിക്കാനാണ് അഭിലംബം എന്ന വാക്ക് സാധാരണയായി ഉപയോഗിക്കുന്നത്.  
പകരം=|ലഘുചിത്രം|ഒരു ബഹുഭുജത്തിലേയ്ക്കുളള രണ്ട് അഭിലംബ സദിശങ്ങൾ
വലത്ത്‌|ലഘുചിത്രം|ഒരു പ്രതലത്തി ലെ ബിന്ദുവിലേയ്ക്കുളള അഭിലംബം എന്നാൽ ആ പ്രതലത്തിന്റെ സ്പർശപ്രതലത്തിലെ അതേ ബിന്ദുവിലേയ്ക്കുളള അഭിലംബം ആയിരിക്കും.

വർഗ്ഗം:ഭൗതികശാസ്ത്രം
തനന ബലം

ഒരു തന്തു(String)വിനെ വലിച്ചുമുറിക്കുമ്പോൾ ആ തന്തു അതിനെ വലിച്ചു മുറുക്കുന്ന വസ്തുക്കളിൻമേൽ പ്രയോഗിക്കുന്ന പ്രതിബലമാണ‌് (Reaction) **തനനബലം** അഥവാ **വലിവുബലം ([[Tension]], ടെൻഷൻ)** എന്നറിയപ്പെടുന്നത്.  തനനബലത്തിന്റെ ദിശ എല്ലായ്പ്പോഴും തന്തുവിന് സമാന്തരവും തന്തുവിന്റെ അതേ ദിശയിലുമായിരിക്കും.

ഒരു തന്തുവിലോ ചങ്ങലയിലോ അതുമല്ലെങ്കിൽ മറ്റേതെങ്കിലും ഏകമാന (One dimensional) വസ്തുവിലോ നീളമുളള ഒരു ദണ്ഡിലോ അനുഭവപ്പെടുന്ന ബലപ്രതിബല ജോഡി ആയും തനനബലത്തെ വിവക്ഷിക്കാം.

അറ്റോമിക തലത്തിൽ, ആറ്റങ്ങളും തന്മാത്രകളും പരസ്പരം വലിഞ്ഞുമാറി സ്ഥിതികോർജ്ജം നേടുന്നതുമൂലം സൃഷ്ടിക്കപ്പെടുന്ന പുനസ്ഥാപനബലം (Restoring force) ആണ് തനനബലം.  വലിച്ചുമുറുക്കപ്പെടുന്ന ദണ്ഡോ തന്തുവോ തിരികെ അതിന്റെ വിശ്രാന്ത നീളം (relaxed length) കൈവരിക്കുന്നതിനായി അവ ഘടിപ്പിക്കപ്പെട്ടിരിക്കുന്ന വസ്തുക്കളിൻമേൽ വലിക്കുന്നു.   

ഒരു പ്രസരിതബലം (transmitted force) അഥവാ ഒരു ബലപ്രതിബല ജോഡി അഥവാ പുനസ്ഥാപനബലം എന്നീ അർത്ഥങ്ങളിൽ തനനബലം,  ബലം (Force) പോലെ തന്നെ ന്യൂട്ടനിൽ ആണ് അളക്കപ്പെടുന്നത്.  വലിച്ചുമുറുക്കപ്പെടുന്ന തന്തുവിന്റെ ഇരു അഗ്രങ്ങളിലും തനനബലം മൂലം അനുഭവപ്പെടുന്ന ബലങ്ങളെ ''നിഷ്ക്രിയബലം'' (Passive forces) എന്നും അറിയപ്പെടുന്നു.  തന്തുക്കൾ മുഖാന്തിരം  താങ്ങിനിർത്തപ്പെട്ട വസ്തുക്കൾക്കും വ്യൂഹങ്ങൾക്കും രണ്ടു സാധ്യതകളുണ്ട‌്: ഒന്നുകിൽ ത്വരണം പൂജ്യവും അതുകൊണ്ട് വ്യൂഹം സന്തുലനത്തിലുമാകാം അല്ലെങ്കിൽ ഒരു ത്വരണം ഉണ്ടായിരിക്കുകയും തദ്വാരാ വ്യൂഹത്തിൽ ഒരു സഞ്ചിതബലം (net force) ഉണ്ടായിരിക്കുകയും ചെയ്യാം. 
[ലഘുചിത്രം|9 men at the Irish champion tug of war team pull on a rope. The rope in the photo extends into a drawn illustration showing adjacent segments of the rope. One segment is duplicated in a free body diagram showing a pair of action-reaction forces of magnitude T pulling the segment in opposite directions, where '''T''' is transmitted axially and is called the tension force. This end of the rope is pulling the [tug of war team to the right. Each segment of the rope is pulled apart by the two neighboring segments, stressing the segment in what is also called tension, which can change along the too football fields members.]]
.

വർഗ്ഗം:ബലതന്ത്രം
സമ്മർദ്ദന ബലം

ഒരു വസ്തുവിൻമേൽ ഘൂർണനബലമോ (Torque) സഞ്ചിതബലമോ (Net force) അനുഭവപ്പെടാത്തവിധം ആ വസ്തുവിൻമേൽ ഒന്നോ അതിലധികമോ ബിന്ദുക്കളിലൂടെ സന്തുലിതബലങ്ങൾ പ്രയോഗിച്ച് അതിന്റെ വലുപ്പത്തിൽ ഒന്നോ അതിലധികമോ ദിശകളിൽ കുറവു വരുത്തുന്നതിനെയാണ് ബലതന്ത്രത്തിൽ **സമ്മർദ്ദനം (Compression)** എന്നു പറയുന്നത്.  
## അവലംബം

വർഗ്ഗം:ബലതന്ത്രം
കുളം കര

രണ്ടോ അതിലധികമോ കുട്ടികൾ കളിക്കുന്ന ഒരു നാടൻ കളിയാണ് കുളം കര. കുട്ടികളുടെ എണ്ണത്തിനനുസരിച്ചു ഒരു വൃത്തം വരക്കുക. വൃത്തത്തിന് ചുറ്റുമായി കുട്ടികൾ നിൽക്കണം. വൃത്തത്തിനു നടുവിലായി ഒരു നേതാവും. നേതാവാണ് കളി നിയന്ത്രിക്കുന്നത്. വൃത്തത്തിന് ഉൾവശം കുളവും പുറംഭാഗം കരയും ആയി സങ്കല്പിക്കണം. നേതാവ് കുളം കര എന്ന് മാറി മാറി പറയുന്നതിന് അനുസരിച്ചു കുട്ടികൾ കുളത്തിലേക്കും കരയിലേക്കും മാറി മാറി ചാടണം. ചിലപ്പോൾ നേതാവ് കുളം അല്ലെങ്കിൽ കര തുടർച്ചയായി പറഞ്ഞു കൊണ്ടിരിക്കും. ആ സമയം തെറ്റായ ചാട്ടം നടത്തുന്ന കുട്ടികൾ കളിയിൽ നിന്നും പുറത്ത് പോകും. കളിയിൽ അവസാനം വരെ നിൽക്കുന്ന കുട്ടി വിജയിക്കുകയും ചെയ്യും.

വർഗ്ഗം:കേരളത്തിലെ നാടൻകളികൾ
മാണിക്യച്ചെമ്പഴുക്ക

കുട്ടികൾ കൂട്ടമായി കളിക്കുന്ന നാടൻ കളിയാണ് **മാണിക്യച്ചെമ്പഴുക്ക**. **ചെമ്പഴുക്ക കളി** എന്നും ഇത് അറിയപ്പെടുന്നു. കേരളപാഠാവലി മലയാളം രണ്ടാം ക്ളാസിൽ ഈ കളിയെക്കുറിച്ചു പാഠമുണ്ട്.

## കളിരീതി

കുട്ടികൾ എല്ലാവരും പിറകിലോട്ട് കൈ കെട്ടി വട്ടത്തിൽ നിൽക്കണം. നടുവിൽ ഒരു കുട്ടിയും. വട്ടത്തിൽ നിൽക്കുന്നവർ പാട്ടുപാടികൊണ്ട് ഒരു പഴുത്ത അടയ്ക്ക പിറകിലൂടെ കൈമാറണം. ഈ അടയ്ക്ക കൈമാറുന്നത് നടുവിൽ നിൽക്കുന്ന കുട്ടി കാണരുത്. പാട്ട് നിർത്തുമ്പോൾ ആരുടെ കയ്യിൽ ആണ് ചെമ്പഴുക്ക എന്ന് നടുവിൽ നിൽക്കുന്ന കുട്ടി പറയണം. പറഞ്ഞത് ശരിയായാൽ ചെമ്പഴുക്ക കയ്യിലുള്ള കുട്ടി നടുവിൽ നിൽക്കണം. പറഞ്ഞത് ശരിയല്ലെങ്കിൽ ആ കുട്ടി തന്നെ വിരുതനായി തുടരണം.
### കളിപ്പാട്ട്
ഓടുന്നുണ്ടോടുന്നുണ്ടേ മാണിക്യച്ചെമ്പഴുക്ക
ആ കൈയ്യിലീകൈയ്യിലോ മാണിക്യച്ചെമ്പഴുക്ക
എൻറെ ഇടം കയ്യിലോ മാണിക്യച്ചെമ്പഴുക്ക
എൻറെ വലം കയ്യിലോ മാണിക്യച്ചെമ്പഴുക്ക
നാടുവിലിരിക്കുന്ന വിരുതനറിയാതെ
ഓടുന്നുണ്ടോടുന്നുണ്ടേ മാണിക്യച്ചെമ്പഴുക്ക

## പുറത്തേക്കുള്ള കണ്ണികൾ
* കഥാപർവ്വം

* മറന്നു തുടങ്ങിയ നാടൻ കളികൾ

വർഗ്ഗം:കേരളത്തിലെ നാടൻകളികൾ
ആഘൂർണം

ഭൗതികശാസ്ത്രത്തിൽ ഒരു ബലത്തിന്റെ **ആഘൂർണം (Moment)** എന്നാൽ ആ ബലത്തിന് ഒരു വസ്തുവിനെ ഏതെങ്കിലും ഒരു അക്ഷത്തിനെയോ ബിന്ദുവിനെയോ ആധാരമാക്കി കറക്കാനുളള കഴിവാണ‌്.

ഭ്രമണാക്ഷവുമായുളള അകലമായ ആഘൂർണ അകലത്തിന് വളരെ പ്രാധാന്യമുണ്ട്.  ആഘൂർണ അകലത്തിൽ വ്യത്യസം വരുത്തിയാണ് ഉത്തോലകം, കപ്പി, പൽച്ചക്രം തുടങ്ങിയ ലഘുയന്ത്രങ്ങൾ യാന്ത്രികലാഭം ഉണ്ടാക്കുന്നത്.

ആഘൂർണത്തിന്റെ സൂത്രവാക്യം:

\text{Moment} = \text{Force} \times \text{Perpendicular distance} 

ആഘൂർണതത്വം പ്രകാരം സന്തുലനാവസ്ഥയിലുളള ഒരു വ്യൂഹത്തിൽ ഘടികാരദിശയിലുളള ആഘൂർണങ്ങളുടെ ആകെ തുകയും എതിർഘടികാരദിശയിലുളള ആഘൂർണങ്ങളുടെ ആകെ തുകയും തുല്യമായിരിക്കും.

സീസാകൾ, തുറക്കാനും അടയ്ക്കാനും ഉളള വാതിലുകൾ, കമ്പിപ്പാര, കുപ്പി തുറക്കാനുളള കോൽ, പാക്ക്‌ വെട്ടി എന്നിവ പോലുളള ഉത്തോലകങ്ങൾ ആഘൂർണത്തിന്റെ പ്രായോഗിക ഉപകരണങ്ങളാണ്.

യത്നം എന്ന ബലം ഉപയോഗിച്ച് രോധം എന്ന മറ്റൊരു ബലത്തെ തരണം ചെയ്യുവാനുപയോഗിക്കുന്ന യഘുയന്ത്രമാണ‌് ഉത്തോലകം.

ഭൗതികശാസ്ത്രത്തിൽ, ആഘൂർണം എന്നാൽ ഒരു ഭൗതിക പരിമാണവും അകലവും തമ്മിലുളള ഗുണനഫലമാണ്. 
## ആഘൂർണത്തിന്റെ ചരിത്രം

ആർക്കിമിഡീസ് ഉത്തോലകത്തിന്റെ പ്രവർത്തനതത്വം കണ്ടെത്തിയതിൽ നിന്നുമാണ് ആഘൂർണ തത്വം ഉരിത്തിരിഞ്ഞത്.  ഒരു ഉത്തോലകം ഉപയോഗിച്ച് ഒരു വസ്തുവിൽ  ബലം പ്രയോഗിക്കുമ്പോൾ വസ്തുവിൻമേൽ അനുഭവപ്പെടുന്ന ആഘൂർണം, M = rF ആണെന്ന് അദ്ദേഹം കണ്ടെത്തി. ഇതിൽ F എന്നാൽ പ്രയോഗിച്ച ബലവും, r എന്നാൽ ബലവും വസ്തുവുമായുളള അകലവും ആകുന്നു.

വർഗ്ഗം:ഉദാത്തഭൗതികം
കുടുക്കിമൊട്ട

കണ്ണൂർ ജില്ലയിലെ മുണ്ടേരി പഞ്ചായത്തിലെ ഒരു പ്രദേശം. മുണ്ടേരി പഞ്ചായത്തിലെ ഒരു പ്രധാന വാണിജ്യ കേന്ദ്രമാണ് ഇവിടം. കണ്ണൂർ മട്ടന്നൂർ സംസ്ഥാനപാതയ്ക്കു സമാന്തരമായി നിരവധി വാണിജ്യ കേന്ദ്രങ്ങൾ ഇവിടെയുണ്ട്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഘൂർണനം

വലത്ത്‌|ലഘുചിത്രം|ഒരു അക്ഷത്തെ ആധാരമാക്കി കറങ്ങുന്ന ഗോളം

ഒരു കേന്ദ്രബിന്ദുവനെ ചുറ്റിയുളള ഒരു വസ്തുവിന്റെ വർത്തുള ചലനമാണ് **ഘൂർണനം (Gyration) അഥവാ ഘൂ൪ണനചലനം** എന്നറിയപ്പെടുന്നത്.   ഒരു ത്രിമാന വസ്തുവിനാകട്ടെ അനന്തമായ എണ്ണം സാങ്കല്പിക രേഖകളെ ആധാരമാക്കി തിരിയാൻ കഴിയും.  ഈ രേഖകളെ അക്ഷം (Axis) എന്നറിപ്പെടുന്നു.  ഈ അക്ഷം വസ്തുവിന്റെ പിണ്ഡകേന്ദ്രത്തിലൂടെ (Center of mass) കടന്നുപോകുകയാണെങ്കിൽ ആ വസ്തു ''ഭ്രമണം'' ചെയ്യുന്നു എന്നുപറയാം.  ഒരു ബാഹ്യബിന്ദുവിനെ ആധാരമാക്കിയുളള ചുറ്റിത്തിരിയലിനെ *[[പരിക്രമണം]]* (Revolution*)* എന്നും പറയാം. ഭൂമി സൂര്യനെ ചുറ്റിക്കറങ്ങുന്നത് പരിക്രമണത്തിന് ഉദാഹരണമാണ്.  ഗുരുത്വബലം മൂലമാണിത് ഉണ്ടാകുന്നത്.  പരിക്രമണ അക്ഷത്തെ ധ്രുവം എന്നു പറയുന്നു.

ഒരു ഗോളം അതിന്റെ കേന്ദ്രമല്ലാത്ത ഏതെങ്കിലും ഒരു ബിന്ദുവിനെ ആധാരമാക്കി തിരിയുകയാണെങ്കിൽ അതു ഘൂർണനം ചെയ്യുന്നു എന്നുപറയാം.  എന്നാൽ കറക്കം കേന്ദ്രത്തെ ആധാരമാക്കിയാണെങ്കിൽ അത് ഭ്രമണമാണ്, അതിനെ ഘൂർണനമായി കണക്കാക്കുകയില്ല.  

വർഗ്ഗം:ചലനം
ബെഡ്റൂം ഇൻ ആർലെസ്

പത്തൊൻപതാം നൂറ്റാണ്ടിലെ ഡച്ച് പോസ്റ്റ്-ഇംപ്രഷനിസ്റ്റ് ചിത്രകാരനായ വിൻസന്റ് വാൻഗോഗ് വരച്ച സമാനമായ മൂന്ന് പെയിന്റിംഗുകൾക്കും നൽകിയ തലക്കെട്ടാണ് **ബെഡ്റൂം ഇൻ ആർലെസ്** (ഫ്രഞ്ച്: ലാ ചാംബ്രെ à ആർലെസ്; ഡച്ച്: സ്ലാപ്കാമർ ടെ ആർലെസ്). 

ഈ രചനയ്‌ക്ക് വാൻ ഗോഗിന്റെ സ്വന്തം ശീർഷകം ദി ബെഡ്‌റൂം (ഫ്രഞ്ച്: ലാ ചാംബ്രെ à കൊച്ചർ) എന്നായിരുന്നു. അദ്ദേഹത്തിന്റെ കത്തുകളിൽ വിവരിച്ചിരിക്കുന്ന മൂന്ന് ആധികാരിക പതിപ്പുകൾ ഉണ്ട്. വലതുവശത്തുള്ള ചുമരിലെ ചിത്രങ്ങൾ പരസ്പരം എളുപ്പത്തിൽ തിരിച്ചറിയാൻ കഴിയും. 

വാൻ ഗോഗിന്റെ കിടപ്പുമുറി 2, ആർലെസിലെ പ്ലേസ് ലാമർട്ടിൻ, യെല്ലോ ഹൗസ് എന്നറിയപ്പെടുന്ന ഫ്രാൻസിലെ ബൗച്ചസ്-ഡു-റോൺ എന്നിവ പെയിന്റിംഗിൽ ചിത്രീകരിച്ചിരിക്കുന്നു. വലതുവശത്തെ വാതിൽ മുകളിലത്തെ നിലയിലേക്കും ഗോവണിയിലേക്കും തുറക്കുന്നു. ഇടതുവശത്തെ വാതിൽ ഗൗഗുവിനായി തയ്യാറാക്കിയ അതിഥി മുറിയുടെ വാതിലായിരുന്നു; മുൻവശത്തെ ഭിത്തിയിലെ ജാലകം പ്ലേസ് ലാമാർട്ടൈനും അതിന്റെ പൊതു ഉദ്യാനങ്ങളും നോക്കിയിരിക്കുന്നു. ഈ മുറി ചതുരാകൃതിയിലല്ല, മുൻവശത്തെ മതിലിന്റെ ഇടത് മൂലയിൽ ഒരു വൃത്താകൃതിയിലുള്ള കോണും വലതുവശത്ത് ന്യൂനകോണും ഉള്ള വിഷമചതുർഭുജം ആയിരുന്നു. 

## ആദ്യ പതിപ്പ്

## അവലംബം

## ബാഹ്യ ലിങ്കുകൾ

* ''The Bedroom'' on Google Art Project
* ''The Bedroom'', Van Gogh Museum
* High resolution multimodal visualization of ''The Bedroom in Arles'', the 3rd version at the Musée d'Orsay
* ''The Bedroom'', The Vincent van Gogh Gallery, Van Gogh Counter 
* ''Restoration completed on Van Gogh's Bedroom in Arles,'' Yahoo news, 2 September, 2010 
* Antonino Saggio, ''The Bedroom by Vincent van Gogh: Symbols, Autobiographical Images and Perspective Distortions,'' "Disegnare" #.43 2011

വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
ദൃഢവസ്തു

ബാഹ്യബലം മൂലം അപരൂപണം സംഭവിക്കാത്തതോ നിസാരമായത്രമാത്രം അപരൂപണമുണ്ടാകുന്നതോ ആയ വസ്തുക്കളെയാണ‌് ഭൗതികശാസ്ത്രത്തിൽ **ദൃഢവസ്തു (Rigid body)** എന്നു പറയുന്നത്.  ബലപ്രയോഗത്തിലൂടെ ഒരു ദൃഢവസ്തുവിലെ രണ്ടു ബിന്ദുക്കൾ തമ്മിലുളള അകലം മാറ്റാൻ കഴിയുകയില്ല.  പിണ്ഡത്തിന്റെ തുടർച്ചയായ വിധാനമായാണ് ദൃഢവസ്തുവിനെ കണക്കാക്കുന്നത്.

## അവലംബം

വർഗ്ഗം:ഇലാസ്റ്റിസിറ്റി (ഭൗതികശാസ്ത്രം)
മാരിമുത്തു പിള്ള

അരുണാചല കവിയോടും മുത്തു താണ്ഡവരോടും ഒപ്പം കർണ്ണാടകസംഗീതത്തിലെ തമിഴ് മൂവർ എന്നറിയപ്പെടുന്ന വാഗ്ഗേയകാരനാണ് **മാരിമുത്തു പിള്ള (Marimutha Pillai)** (1712 &ndash; 1787 CE). അരുണാചല കവിയുടെ അതേ കാലഘട്ടത്തിലാണ് ഇദ്ദേഹവും ജീവിച്ചിരുന്നത്.

ആരഭിരാഗത്തിലെ *ഒരുകാൽ ശിവചിദംബരം*, യദുകുലകാംബോജി രാഗത്തിലെ *കാലൈ തൂക്കി* എന്നിവയാണ് ഇദ്ദേഹത്തിന്റെ പ്രശസ്തകൃതികൾ.

## ഇവയും കാണുക

*List of Carnatic composers

## അവലംബം

വർഗ്ഗം:സംഗീതജ്ഞർ
വർഗ്ഗം:1712-ൽ ജനിച്ചവർ
വർഗ്ഗം:1787-ൽ മരിച്ചവർ
ജെയിംസ് ഹർഗ്രീവ്സ്

ഇംഗ്ലീഷിലെ ലങ്കാഷെയറിൽ താമസിക്കുകയും ജോലി ചെയ്യുകയും ചെയ്തിരുന്ന ഒരു ഇംഗ്ലീഷ് നെയ്ത്തുകാരനും മരപ്പണിക്കാരനും കണ്ടുപിടുത്തക്കാരനുമായിരുന്നു **ജെയിംസ് ഹാർഗ്രീവ്സ്** (  1720 - 22 ഏപ്രിൽ 1778)  . സ്പിന്നിംഗിന്റെ യന്ത്രവൽക്കരണത്തിന് ഉത്തരവാദികളായ മൂന്ന് പേരിൽ ഒരാളായിരുന്നു അദ്ദേഹം: 1764 ൽ സ്പിന്നിംഗ് ജെന്നി കണ്ടുപിടിച്ചതിന്റെ ബഹുമതി ഹാർഗ്രീവ്സിനുണ്ട്; റിച്ചാർഡ് ആർക്ക് റൈറ്റ് 1769-ൽ വാട്ടർ ഫ്രെയിമിന് പേറ്റന്റ് നേടി; സാമുവൽ ക്രോംപ്ടൺ ഇവ രണ്ടും ചേർത്ത് 1779 ൽ സ്പിന്നിംഗ് കോവർ സൃഷ്ടിച്ചു.  

## ജീവിതവും ജോലിയും
ലങ്കാഷെയറിലെ ഓസ്വാൾഡ് വിസ്റ്റലിലെ സ്റ്റാൻഹില്ലിലാണ് ജെയിംസ് ഹാർഗ്രീവ്സ് ജനിച്ചത്. "അഞ്ചടി പത്തോ അതിൽ കൂടുതലോ ഉള്ള വിശാലമായ മനുഷ്യൻ" എന്നാണ് അദ്ദേഹത്തെ വിശേഷിപ്പിച്ചത്.  നിരക്ഷരനായ അദ്ദേഹം ജീവിതത്തിന്റെ ഭൂരിഭാഗവും കൈത്തറി നെയ്ത്തുകാരനായിരുന്നു .  വിവാഹിതനായ ഇദ്ദേഹത്തിന്  13 മക്കൾ ഉണ്ടായിരുന്നു..  

## അവലംബം

## ഗ്രന്ഥസൂചിക

* ഹാർഗ്രേവ്സ് സ്പിന്നിംഗ് ജെന്നി - സ്പിന്നിംഗ് വെഫ്റ്റിൽ പരിമിതപ്പെടുത്തിയിരിക്കുന്നു 
* ഡച്ച് മ്യൂസിയം (auf deutsch) ദ്വിതീയ ഉറവിടം. 
*   
*      
*  
*  
*      

## കൂടുതൽ വായനയ്ക്ക്

* 

## ബാഹ്യ ലിങ്കുകൾ

* ഹാർഗ്രീവ്സ്, സ്പിന്നിംഗ് ജെന്നി എന്നിവയിലെ www.cottontown.org ൽ നിന്നുള്ള പ്രബന്ധം 
* Www.cottontimes.co.uk/ എന്നതിൽ നിന്നുള്ള ഉപന്യാസം 
വർഗ്ഗം:1778-ൽ മരിച്ചവർ
വർഗ്ഗം:1720-ൽ ജനിച്ചവർ
വർഗ്ഗം:ഇംഗ്ലീഷ് കണ്ടുപിടുത്തക്കാർ
നാഷണൽ സെക്യുലർ കോൺഫറൻസ്

കേരളത്തിലെ രാഷ്ട്രീയ പാർട്ടിയാണ് **നാഷണൽ സെക്യുലർ കോൺഫറൻസ് (എൻ‌എസ്‌സി)**.  പി.ടി.എ റഹിമാണ് സ്ഥാപകനും സംസ്ഥാന പ്രസിഡന്റും.  2011 ന്റെ തുടക്കത്തിൽ, ദലിതരുടെയും മതന്യൂനപക്ഷങ്ങളുടെയും മറ്റ് പിന്നോക്ക വിഭാഗങ്ങളുടെയും അവകാശങ്ങൾ സംരക്ഷിക്കുന്നതിനായി എൽ‌ഡി‌എഫിന്റെ പിന്തുണയോടെ ഒരു പാർട്ടിയായി **നാഷണൽ സെക്യുലർ കോൺഫറൻസ്**  (എൻ‌എസ്‌സി) രൂപീകരിച്ചു. ചരിത്രപരമായ പശ്ചാത്തലമില്ലാത്ത എൻ‌എസ്‌സി അതിന്റെ മതേതര മുദ്രാവാക്യങ്ങൾ ഉപയോഗിച്ചുകൊണ്ടാണ് കേരളത്തിന്റെ വിവിധ ഭാഗങ്ങളിൽ വളർന്നത്. ജലീൽ പുനലൂരാണ് എൻ‌എസ്‌സിയുടെ സംസ്ഥാന സംഘാടക സെക്രട്ടറി. കേരളത്തിന്റെ തെക്കൻ മേഖലയിലാണ് പാർട്ടിക്ക് വേരുകൾ ഉള്ളത്, ആലപ്പുഴ, കൊല്ലം, തിരുവനന്തപുരം ജില്ലകളിൽ നിരവധി അംഗങ്ങളുണ്ട്. 
## അവലംബം
 
വർഗ്ഗം:കേരളത്തിലെ രാഷ്ട്രീയകക്ഷികൾ
കേരളത്തിലെ രാഷ്ട്രീയ കുടുംബങ്ങൾ

കേരളത്തിലെ രാഷ്ട്രീയക്കാരായ വ്യക്തികളുടേയും അവരുടെ കുടുംബത്തിലെ രാഷ്ട്രീയക്കാരായ പ്രമുഖരുടേയും പട്ടികയാണിത്.
## പട്ടിക

## കുറിപ്പുകൾ

## അവലംബം

വർഗ്ഗം:ഇന്ത്യയിലെ പ്രമുഖ രാഷ്ട്രീയ കുടുംബങ്ങൾ
വർഗ്ഗം:കേരളത്തിലെ രാഷ്ട്രീയപ്രവർത്തകർ
കൊറലൈൻ അഡാ എംകി

**കൊറലൈൻ അഡാ എംകി**, അമേരിക്കൻ ഐക്യനാടുകളിലെ ഷിക്കാഗോ കേന്ദ്രമായി പ്രവർത്തിക്കുന്ന ഒരു സോഫ്റ്റ്‍വെയർ ഡെവലപ്പറും ഓപ്പൺ സോഴ്‌സ് അഭിഭാഷകയുമാണ്.  1994 ൽ ഒരു വെബ് ഡെവലപ്പറായി ഔദ്യോഗിക ജീവിതം ആരംഭിച്ച അവർ എഞ്ചിനീയറിംഗ്, കൺസൾട്ടിംഗ്, വിദ്യാഭ്യാസം, പരസ്യം , ആരോഗ്യ സംരക്ഷണം, സോഫ്റ്റ്‍വെയർ വികസനം തുടങ്ങി വിവിധ മേഖലകളിൽ പ്രവർത്തിച്ചിട്ടുണ്ട്.  റൂബിയിലുള്ള പ്രവർത്തനങ്ങളിലുടെയാണ് ഇവർ പ്രശസ്തയായത്, 2016 ൽ റൂബി ഓൺ റെയിൽ‌സ് ഡെവലപ്പർ‌മാർക്കായുള്ള കോൺ‌ഫറൻ‌സായ റെയിൽ‌കോൺ‌ഫിൽ വച്ച് റൂബി ഹീറോ അവാർഡ് കരസ്തമാക്കി. സാമൂഹ്യപ്രവർത്തനവും ആക്ടിവിസവും കുടാതെ ഓപ്പൺ സോഴ്‌സ് പ്രോജക്റ്റുകളുടെ പ്രചരണത്തിലും പ്രവർത്തിക്കുന്നു. 

## തൊഴിൽജീവിതം
പേൾ പ്രോഗ്രാമിംഗ് ഭാഷ ഉപയോഗിച്ച് 1994ൽ എംകി സോഫ്റ്റ്‍വെയർ നിർമ്മിക്കാൻ തുടങ്ങി.  2007 ൽ റൂബി കണ്ടുപിടിക്കുന്നതിനു മുമ്പ് ASP.NET, ജാവ എന്നിവയായിരുന്നു പ്രവർത്തനമേഖല.  സോഫ്റ്റ്‍വെയർ കോൺഫറൻസുകളിൽ അവർ പതിവായി പ്രഭാഷണങ്ങൾ നടത്താറുണ്ട്, മാത്രമല്ല ലോകമെമ്പാടുമുള്ള ഒന്നിലധികം സാങ്കേതിക സമ്മേളനങ്ങളിൽ അവർ മുഖ്യ പ്രഭാഷണങ്ങൾ നടത്തിയിട്ടുണ്ട്.    

സ്ത്രീകളുടെ ഓപ്പൺ സോഴ്‌സിലുള്ള മേഖലയിൽ സഹായിക്കുന്നതിനായി 2014-ൽ ഇവർ OS4W.org എന്ന വെബ്‌സൈറ്റ് ആരംഭിച്ചു.

ഗൂഗിൾ, മൈക്രോസോഫ്റ്റ്, ആപ്പിൾ തുടങ്ങിയ കമ്പനികളുടേത് ഉൾപ്പെടെ 40,000 ഓപ്പൺ സോഴ്‌സ് പ്രോജക്റ്റുകളിൽ ഉപയോഗിക്കുന്ന പെരുമാറ്റച്ചട്ടം 2014 ൽ അവർ സൃഷ്ടിച്ചു.  കോൺട്രിബ്യൂട്ടർ ഉടമ്പടിയിൽ നടത്തിയ പ്രവർത്തനങ്ങളെ മാനിച്ച് 2016 ൽ അവർക്ക് റൂബി ഹീറോ അവാർഡ് ലഭിച്ചു.  

## വ്യക്തി ജീവിതം
എംകി ഒരു ട്രാൻസ്ജെൻഡറാണ്.  കൂടാതെ ഇവർ ഗാനങ്ങൾ രചിക്കുകയും റെക്കോർഡുചെയ്യുകയും, എ ലിറ്റിൽ ഫയർ സ്കെയർക്രോ എന്ന പേരിൽ നിരവധി ആൽബങ്ങൾ പുറത്തിറക്കുകയും ചെയ്തിട്ടുണ്ട്. .   

## അവലംബം

## പുറത്തേക്കുള്ള കണ്ണികൾ

* 
വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ
വർഗ്ഗം:അമേരിക്കൻ സോഫ്റ്റ്‌വെയർ എഞ്ചിനീയർമാർ
വർഗ്ഗം:ജീവിച്ചിരിക്കുന്നവർ
പകർച്ചവ്യാധി നിയന്ത്രണ നിയമം, 1897

ബ്രിട്ടീഷ് ഇന്ത്യയിലെ മുംബൈയിൽ (മുമ്പ് ബോംബെ) പ്ലേഗ് പരിഹരിക്കുന്നതിനായി ആദ്യമായി നടപ്പിലാക്കിയ ഒരു നിയമമാണ് **പകർച്ചവ്യാധി നിയന്ത്രണ നിയമം, 1897** (eng. EPIDMIC DISEASES ACT 1897) ..രോഗം പടരുന്നത് നിയന്ത്രിക്കുന്നതിനുള്ള നിയന്ത്രണ നടപടികൾ നടപ്പിലാക്കുന്നതിനാവശ്യമായ പ്രത്യേക അധികാരങ്ങൾ നൽകിക്കൊണ്ട് പകർച്ചവ്യാധികൾ തടയുന്നതിനാണ് ഈ നിയമം കൊണ്ട് ഉദ്ദേശിക്കുന്നത്.

ഇന്ത്യയിൽ പന്നിപ്പനി, കോളറ, മലേറിയ, ഡെങ്കി തുടങ്ങിയ വിവിധ രോഗങ്ങൾ വരാനുള്ള സാധ്യത ഉള്ളതുകൊണ്ടാണ് ഈ നിയമം പതിവായി ഉപയോഗിക്കുന്നത്.ഗുജറാത്തിലെ ഒരു പ്രദേശത്ത് കോളറ പടരാൻ തുടങ്ങിയതോടെ 2018 ൽ ഈ നിയമം നടപ്പാക്കി. 2015 ൽ ചണ്ഡിഗഡിലെ ഡെങ്കി, മലേറിയ എന്നിവ നേരിടാൻ ഇത് ഉപയോഗിക്കുകയും 2009 ൽ പൂനെയിൽ പന്നിപ്പനി പ്രതിരോധിക്കാൻ ഉപയോഗിക്കുകയും ചെയ്തു. ഇന്ത്യയിലെ കോവിഡ്-19 പകർച്ചവ്യാധിയുടെ സമയത്ത് കൊറോണ വൈറസിന്റെ വ്യാപനം തടയുന്നതിനായി 2020 മാർച്ചിൽ ഇന്ത്യയിലുടനീളം ഈ നിയമം നടപ്പിലാക്കിവരുന്നു.
## നിയമ വ്യവസ്ഥകൾ
നിയമത്തിലെ സെക്ഷൻ 2 ഇപ്രകാരമാണ്:

## അനുബന്ധം
ഓപ്പൺ ബ്രോഡ്കാസ്റ്റർ സോഫ്റ്റ്‍വെയർ സ്റ്റുഡിയോ

വീഡിയോ റെക്കോഡിങ്ങിനും സ്ട്രീമിങ്ങിനും ഉപയോഗിക്കുന്ന ഒരു സ്വതന്ത്ര സോഫ്റ്റ്‍വെയറാണ് **ഓപ്പൺ ബ്രോഡ്കാസ്റ്റർ സോഫ്റ്റ്‍വെയർ സ്റ്റുഡിയോ** (OBS Studio). C, C++, QT എന്നീ പ്രോഗ്രാമിങ്ങ് ഭാഷകളിൽ എഴുതപ്പെട്ടിട്ടുള്ള ഈ സോഫ്റ്റ്‍വെയർ ഗ്നു/ലിനക്സ്, മാക്ക് ഒ.എസ്, വിന്റോസ് എന്നീ ഓപ്പറേറ്റിങ്ങ് സിസ്റ്റങ്ങളിൽ ഉപയോഗിക്കാൻ പാകത്തിന് ലഭ്യമാണ്.

## പ്രത്യേകതകൾ
*സ്ക്രീൻ, ക്യാമറ, മറ്റ് വീഡിയോകൾ എന്നിവ മിക്സ് ചെയ്ത് സ്ട്രീം ചെയ്യാം / റെക്കോർഡ് ചെയ്യാം
*യുടൂബ്, ഫേസ്ബുക്ക് എന്നിവയിലേക്ക് നേരിട്ട് സ്ട്രീം ചെയ്യാം

## അവലംബം

വർഗ്ഗം:സ്വതന്ത്ര സോഫ്റ്റ്‌വെയർ
പൾസ് ഓഡിയോ

ശൃംഖലയിൽ പ്രവർത്തിക്കാൻ പ്രാപ്തിയുള്ള ഒരു ശബ്ദ സെർവർ പ്രോഗ്രാമാണ് **പൾസ് ഓഡിയോ** (PulseAudio). ഗ്നു/ലിനക്സ്, ഫ്രീ ബി.എസ്.ഡ്, ഓപ്പൺ ബി.എസ്.ഡി, മാക്ക്, സോളാരിസ് മുതലായ ഓപ്പറേറ്റിങ്ങ് സിസ്റ്റങ്ങളിലാണ് ഇത് പ്രധാനമായും ഉപയോഗിക്കുന്നത്. ഗ്നു ലെസ്സർ ജി.പി.എൽ പ്രകാരം ലൈസൻസ് ചെയ്യപ്പെട്ടിട്ടുള്ള ഒരു സ്വതന്ത്ര സോഫ്റ്റ്‍വെയറാണ് പൾസ് ഓഡിയോ. 2004ൽ ഈ പദ്ധതി തുടങ്ങുമ്പോൾ അതിന്റെ പേരു് പോളിപ് ഓഡിയോ (Polypaudio) എന്നായിരുന്നു, 2006ൽ ഇത് പൾസ് ഓഡിയോ എന്നാക്കി.

## പ്രത്യേകതകൾ
*ഓടുന്ന ഓരോ ആപ്ലിക്കേഷനും പ്രത്യേകം പ്രത്യേകം ശബ്ദ നിയന്ത്രണം
*പ്ലഗ്ഗിൻ പ്രാപ്തി ഉള്ളതിനാൽ മൊഡ്യൂളുകൾ അനായാസം ചേർക്കുകയും നീക്കം ചെയ്യുകയും ചെയ്യാം
*ഒന്നിലധികം ശബ്ദ സ്രോതസ്സുകളെയും സംഭരണികളെയും ഒരേ സമയം പിന്തുണയ്ക്കുന്നു.
*ലോക്കൽ ശൃംഖലയിലുള്ള മറ്റ് കംപ്യൂട്ടറുകളിലൂടെ ശബ്ദം കേൾപ്പിക്കാനുള്ള കഴിവ്
*സ്ക്രിപ്റ്റിങ്ങിന് ഉപയോഗിക്കാൻ പാകത്തിനുള്ള കമാന്റ് ലൈൻ ഇന്റർഫേസ് ലഭ്യമാണ്.

## അവലംബം

വർഗ്ഗം:സ്വതന്ത്ര സോഫ്റ്റ്‌വെയർ
വർഗ്ഗം:സ്വതന്ത്ര ഓഡിയോ സോഫ്റ്റ്‌വെയറുകൾ
അഡ്വാൻസ്ഡ് ലിനക്സ് സൗണ്ട് ആർക്കിടെക്ചർ

കംപ്യൂട്ടറിലെ ശബ്ദ ഹാർഡ്‍വെയർ ഡിവൈസ് ഡ്രൈവറുകൾക്ക് ഒരു ആപ്ലിക്കേഷൻ പ്രോഗ്രാമിങ്ങ് ഇന്റർഫേസ് (application programming interface (API)) നൽകുന്ന ലിനക്സ് കേർണലിന്റെ ഭാഗമായിട്ടുള്ള ഒരു സോഫ്റ്റ‍വെയർ ചട്ടക്കൂടാണ് അൽസ എന്നറിയപ്പെടുന്ന **അഡ്വാൻസ്ഡ് ലിനക്സ് സൗണ്ട് ആർക്കിടെക്ചർ (Advanced Linux Sound Architecture - ALSA)**. കംപ്യൂട്ടറിൽ ഉള്ള ശബ്ദ ഹാർഡ്‍വെയറുകളെ തന്നത്താനെ കണ്ടെത്തി സജ്ജീകരിക്കുക, ഒന്നിലധികം ഹാർഡ്‍വെയറുകളെ ഒരേ സമയം നിയന്ത്രിക്കുക മുതലായ പ്രത്യേകതകൾ അൽസയ്ക്ക് ഉണ്ട്. ജി.പി.എൽ, ലെസ്സർ ജി.പി.എൽ മുതലായ അനുമതി പത്രങ്ങളാൽ വിതരണം ചെയ്യപ്പെടുന്ന അൽസ ഒരു സ്വതന്ത്ര സോഫ്റ്റ്‍വെയറാണ്.

## അവലംബം
ഡ്രാഗൺഫ്ലൈ ബിഎസ്ഡി

ഫ്രീബിഎസ്ഡി 4.8 ൽ നിന്ന് ഫോർക്ക് ചെയ്ത ഒരു സ്വതന്ത്ര ഓപ്പൺ സോഴ്‌സ് യുണിക്സ് പോലുള്ള ഓപ്പറേറ്റിംഗ് സിസ്റ്റമാണ് **ഡ്രാഗൺഫ്ലൈ ബിഎസ്ഡി**. 1980 കളുടെ അവസാനത്തിലും 1990 കളുടെ തുടക്കത്തിലും ആമിഗാ ഡെവലപ്പറും 1994 നും 2003 നും ഇടയിൽ ഫ്രീബിഎസ്ഡി ഡവലപ്പറായ മാത്യു ഡില്ലൺ 2003 ജൂണിൽ ഡ്രാഗൺഫ്ലൈ ബിഎസ്ഡിയിൽ പ്രവർത്തിക്കാൻ തുടങ്ങി, 2003 ജൂലൈ 16 ന് ഫ്രീബിഎസ്ഡി മെയിലിംഗ് ലിസ്റ്റുകളിൽ ഇത് പ്രഖ്യാപിച്ചു.

ഫ്രീബിഎസ്ഡി 5  ലെ ത്രെഡിംഗിനും സൈമെട്രിക് മൾട്ടിപ്രോസസിംഗിനുമായി സ്വീകരിച്ച വിദ്യകൾ മോശം പ്രകടനത്തിനും അറ്റകുറ്റപ്പണി പ്രശ്നങ്ങൾക്കും കാരണമാകുമെന്ന വിശ്വാസത്തിലാണ് ഡില്ലൺ ഡ്രാഗൺഫ്ലൈ ആരംഭിച്ചത്. ഫ്രീബിഎസ്ഡി പ്രോജക്റ്റിനുള്ളിൽ പ്രതീക്ഷിച്ച ഈ പ്രശ്നങ്ങൾ പരിഹരിക്കാൻ അദ്ദേഹം ശ്രമിച്ചു. അദ്ദേഹത്തിന്റെ ആശയങ്ങൾ നടപ്പിലാക്കുന്നതിൽ മറ്റ് ഫ്രീബിഎസ്ഡി ഡവലപ്പർമാരുമായുള്ള വൈരുദ്ധ്യങ്ങൾ കാരണം,  കോഡ്ബേസ് നേരിട്ട് മാറ്റാനുള്ള അദ്ദേഹത്തിന്റെ ശ്രമം റദ്ദാക്കപ്പെട്ടു. ഇതൊക്കെയാണെങ്കിലും, ഡ്രാഗൺ‌ഫ്ലൈ ബി‌എസ്‌ഡി, ഫ്രീബിഎസ്ഡി പ്രോജക്റ്റുകൾ ഇപ്പോഴും ഒരുമിച്ച് പ്രവർത്തിക്കുന്നു, ബഗ് പരിഹാരങ്ങൾ, ഡ്രൈവർ അപ്‌ഡേറ്റുകൾ, മറ്റ് മെച്ചപ്പെടുത്തലുകൾ എന്നിവ പങ്കിടുന്നു.

ഫ്രീബിഎസ്ഡി 4.x സീരീസിന്റെ ലോജിക്കൽ കണ്ടിന്യൂയേഷൻ തുടരുന്നതിൽ നിന്ന് ഡ്രാഗൺഫ്ലൈ ഫ്രീബിഎസ്ഡി വ്യതിചലിച്ചു, പകരം ഭാരം കുറഞ്ഞ കേർണൽ ത്രെഡുകൾ (എൽഡബ്ല്യുകെടി), ഇൻ-കേർണൽ സന്ദേശ പാസിംഗ് സിസ്റ്റം, ഹമ്മർ ഫയൽ സിസ്റ്റം എന്നിവ നടപ്പിലാക്കുന്നു.  ഇതിന്റെ പല ഡിസൈൻ ആശയങ്ങളെയും അമിഗഒഎസ് സ്വാധീനിച്ചു.
## സിസ്റ്റം ഡിസൈൻ
### കേർണൽ
വികസിപ്പിച്ചുകൊണ്ടിരിക്കുന്ന കേർണൽ സന്ദേശമയയ്‌ക്കൽ സബ്സിസ്റ്റം മാക്(Mach) പോലുള്ള മൈക്രോകർണലുകളിൽ കാണപ്പെടുന്നതിന് സമാനമാണ്, എന്നിരുന്നാലും ഇത് രൂപകൽപ്പനയിൽ സങ്കീർണ്ണമല്ല. ഡ്രാഗൺഫ്ലൈ ഒരു മോണോലിത്തിക് കേർണൽ സിസ്റ്റം ഉപയോഗിക്കുന്നു. സമന്വയിപ്പിച്ച അല്ലെങ്കിൽ അസമന്വിത രീതിയിൽ പ്രവർത്തിക്കാനുള്ള കഴിവ് ഡ്രാഗൺ‌ഫ്ലൈയുടെ സന്ദേശമയയ്‌ക്കൽ സബ്‌സിസ്റ്റത്തിന് ഉണ്ട്, മാത്രമല്ല ഏത് സാഹചര്യത്തിലും സാധ്യമായ ഏറ്റവും മികച്ച പ്രകടനം നേടുന്നതിന് ഈ കഴിവ് ഉപയോഗിക്കാൻ ശ്രമിക്കുകയും ചെയ്യുന്നു.

ഡവലപ്പർ മാത്യു ഡില്ലൺ പറയുന്നതനുസരിച്ച്, ഉപകരണ ഇൻപുട്ട് / ഔട്ട്‌പുട്ട് (ഐ/ഒ), വെർച്വൽ ഫയൽ സിസ്റ്റം (വിഎഫ്എസ്) സന്ദേശമയയ്‌ക്കൽ കഴിവുകൾ എന്നിവ നൽകുന്നതിന് വേണ്ടി പുരോഗതി കൈവരിക്കുന്നു, അത് പ്രോജക്റ്റ് ലക്ഷ്യങ്ങളുടെ ബാക്കി ഭാഗങ്ങൾ നിറവേറ്റാൻ സഹായിക്കും. പുതിയ ഇൻഫ്രാസ്ട്രക്ചർ കേർണലിന്റെ പല ഭാഗങ്ങളും ഉപയോക്തൃ സ്ഥലത്തേക്ക് മാറ്റാൻ അനുവദിക്കും; ഇവിടെ അവ എളുപ്പത്തിൽ ഡീബഗ്ഗ് ചെയ്യപ്പെടും, കാരണം അവ ചെറിയതും ഒറ്റപ്പെട്ടതുമായ പ്രോഗ്രാമുകളായിരിക്കും, പകരം ചെറിയ ഭാഗങ്ങളിൽ ഉൾപ്പെടുന്ന ചെറിയ ഭാഗങ്ങൾ. കൂടാതെ, തിരഞ്ഞെടുത്ത കേർണൽ കോഡ് യൂസർസ്‌പെയ്‌സിലേക്ക് മൈഗ്രേറ്റ് ചെയ്യുന്നത് സിസ്റ്റത്തെ കൂടുതൽ കരുത്തുറ്റതാക്കുന്നതിന്റെ ഗുണം നൽകുന്നു; ഒരു യൂസർസ്പേസ് ഡ്രൈവർ ക്രാഷ് ചെയ്താൽ, അത് കേർണിലിനെ ക്രാഷ് ചെയ്യില്ല.

## അവലംബം

വർഗ്ഗം:സ്വതന്ത്ര ഓപ്പറേറ്റിങ്ങ് സിസ്റ്റങ്ങൾ
ഉപയോക്തൃ ഇടം

ഒരു ആധുനിക കമ്പ്യൂട്ടർ ഓപ്പറേറ്റിംഗ് സിസ്റ്റം സാധാരണയായി വെർച്വൽ മെമ്മറിയെ കേർണൽ സ്‌പെയ്‌സും **യൂസർ സ്‌പെയ്‌സും** ആയി വേർതിരിക്കുന്നു.  പ്രാഥമികമായി, ക്ഷുദ്രകരമായ(malicious) അല്ലെങ്കിൽ തെറ്റായ സോഫ്റ്റ്‌വെയർ പ്രവർത്തനരീതിയിൽ നിന്ന് മെമ്മറി പരിരക്ഷയും ഹാർഡ്‌വെയർ പരിരക്ഷയും നൽകുന്നതിന് ഈ വേർതിരിക്കൽ സഹായിക്കുന്നു.

ഒരു പ്രത്യേക ഓപ്പറേറ്റിംഗ് സിസ്റ്റം കേർണൽ, കേർണൽ എക്സ്റ്റെൻഷനുകൾ, മിക്ക ഉപകരണ ഡ്രൈവറുകൾ എന്നിവ പ്രവർത്തിപ്പിക്കുന്നതിന് കേർണൽ സ്പേസ് കർശനമായി കരുതിവച്ചിരിക്കുന്നു. അതിന് വിപരീതമായി, ആപ്ലിക്കേഷൻ സോഫ്റ്റ്വെയറും ചില ഡ്രൈവറുകളും എക്സിക്യൂട്ട് ചെയ്യുന്ന മെമ്മറി ഏരിയയാണ് യൂസർ സ്പേസ്.
## അവലോകനം
യൂസർലാന്റ് (അല്ലെങ്കിൽ യൂസർ സ്പേസ്) എന്ന പദം ഓപ്പറേറ്റിംഗ് സിസ്റ്റത്തിന്റെ കേർണലിന് പുറത്ത് പ്രവർത്തിക്കുന്ന എല്ലാ കോഡുകളെയും സൂചിപ്പിക്കുന്നു. കേർണലുമായി സംവദിക്കാൻ ഓപ്പറേറ്റിംഗ് സിസ്റ്റം ഉപയോഗിക്കുന്ന വിവിധ പ്രോഗ്രാമുകളെയും ലൈബ്രറികളെയും യൂസർലാന്റ് സാധാരണയായി സൂചിപ്പിക്കുന്നു: ഇൻപുട്ട് / ഔട്ട്‌പുട്ട് നിർവ്വഹിക്കുന്ന, ഫയൽ സിസ്റ്റം ഒബ്‌ജക്റ്റുകൾ കൈകാര്യം ചെയ്യുന്ന സോഫ്റ്റ്‌വേർ, ആപ്ലിക്കേഷൻ സോഫ്റ്റ്‌വേർ മുതലായവ.

ഓരോ ഉപയോക്തൃ സ്‌പേസ് പ്രോസസ്സും സാധാരണയായി സ്വന്തം വെർച്വൽ മെമ്മറി സ്‌പെയ്‌സിലാണ് പ്രവർത്തിക്കുന്നത്, വ്യക്തമായി അനുവദിച്ചില്ലെങ്കിൽ മറ്റ് പ്രോസസുകളുടെ മെമ്മറി ആക്‌സസ്സുചെയ്യാൻ കഴിയില്ല. ഇന്നത്തെ മുഖ്യധാരാ ഓപ്പറേറ്റിംഗ് സിസ്റ്റങ്ങളിലെ മെമ്മറി പരിരക്ഷയുടെ അടിസ്ഥാനവും പ്രത്യേകാവകാശ വേർതിരിക്കലിനുള്ള ഒരു ബിൽഡിംഗ് ബ്ലോക്കും ഇതാണ്. കാര്യക്ഷമമായ വെർച്വൽ മെഷീനുകൾ നിർമ്മിക്കുന്നതിനും ഒരു പ്രത്യേക ഉപയോക്തൃ മോഡ് ഉപയോഗിക്കാം - പോപെക്, ഗോൾഡ്ബെർഗ് വിർച്വലൈസേഷൻ ആവശ്യകതകൾ കാണുക. ഡീബഗ്ഗർമാരുടെ കാര്യത്തിലെന്നപോലെ, മതിയായ പ്രോസസ്സുകൾ ഉപയോഗിച്ച്, പ്രോസസ്സുകൾക്ക് മറ്റൊരു പ്രോസസ്സിന്റെ മെമ്മറി സ്പേസിന്റെ ഭാഗം സ്വന്തമായി മാപ്പ് ചെയ്യാൻ കേർണലിനോട് അഭ്യർത്ഥിക്കാൻ കഴിയും. പ്രോഗ്രാമുകൾക്ക് മറ്റ് പ്രോസസ്സുകളുമായി പങ്കിട്ട മെമ്മറി സ്പേസ് അഭ്യർത്ഥിക്കാനും കഴിയും, എന്നിരുന്നാലും ഇന്റർ-പ്രോസസ്സ് ആശയവിനിമയം അനുവദിക്കുന്നതിന് മറ്റ് സാങ്കേതിക വിദ്യകളും ലഭ്യമാണ്.
## അവലംബം

വർഗ്ഗം:ഓപ്പറേറ്റിങ് സിസ്റ്റം
ഇലാസ്റ്റിക് മോഡുലസ്

ഒരു ആയാസം പ്രയോഗിക്കുമ്പോൾ ഇലാസ്തികമായി വിരൂപണം ചെയ്യപ്പടാതിരിക്കുന്നതിനുളള ഒരു പദാർത്ഥത്തിന്റെ പ്രതിരോധത്തിന്റെ അളവാണ് **ഇലാസ്തിക മാപനാങ്കം**(**elastic modulus** അഥവാ **modulus of elasticity**). ആയാസ-ആതാന വക്രത്തിന്റെ  stress–strain curve ഇലാസ്തിക  ചരിവ് ആയും ഇലാസ്തിക മാപനാങ്കത്തെ നിർവ്വചിക്കാം. കടുപ്പം (stiffnesss) കൂടിയ പദാ൪ത്ഥങ്ങൾക്ക് ഉയർന്ന ഇലാസ്തിക മാപനാങ്കമായിരിക്കും ഉണ്ടാകുക. ഇലാസ്തിക മോഡുലസിന്റെ രൂപം:

:\lambda \ \stackrel{\text{def}}{=}\  \frac {\text{stress}} {\text{strain}}
:ഇതിൽ, ആയാസം (Stress) എന്നാൽ വിരൂപണബലത്തെ, ബലം പ്രയോഗിച്ച പരപ്പളവ് കൊണ്ട് ഭാഗിച്ചതാണ്.  ആതാനംം (Strain) എന്നാൽ വിരൂപണം മുഖാന്തിരം ഏതെങ്കിലും അളവിൽ ഉണ്ടായ ഏറ്റക്കുറച്ചിലിനെ യഥാർത്ഥ അളവു  കൊണ്ട് ഭാഗിച്ചതാണ്.  പ്രതിബലത്തെ അളക്കുന്ന ഏകകം ''പാസ്കൽ'' ആണ്.  ആതാനം ഒരു അമാന (dimensionless) പരിമാണമായതിനാൽ λ യുടെയും ഏകകം അതതന്നെയാണ്.
:മൂന്നു പ്രധാന ഇലാസ്തിക മാപനാങ്കങ്ങൾ താഴെപ്പറയുന്നവയാണ്.

# യംഗ്സ് മാപനാങ്കം(E) തനന (tensile elasticity) ഇലാസ്തികത അതായത് ഒരു വസ്തുവിന്റെ അക്ഷത്തിലൂടെ വിപരീതബലങ്ങൾ പ്രയോഗിക്കുമ്പോഴുണ്ടാകുന്ന വിരൂപണത്തെ (deformation) പ്രതിപാദിക്കുന്നു.  *തനന ആയാസവും*(tensile stress) *തനന ആതാനവും* (tensile stress)തമ്മിലുളള അംശബന്ധമായാണ് ഇത് നിർവ്വചിക്കപ്പെട്ടിരിക്കുന്നത്.  ഇലാസ്തിക മോഡുലസ് എന്ന് പറയപ്പെടുന്നത് ഇതിനെയാണ്.  
# അപരൂപണ മാപനാങ്കം *[[shear modulus|(shear modulus)]]* അഥവാ ദൃഢതാ മാപനാങ്കം (*modulus of rigidity,* G or \mu \,) പ്രതിപാദിക്കുന്നത്, വിപരീതബലങ്ങൾ പ്രയോഗിക്കുമ്പോൾ ഒരു വസ്തുവിന് *[[അപരൂപണം]]*(shear - സ്ഥിര വ്യാപ്തത്തോടുകൂടിയ വിരൂപണം) സംഭവിക്കാനുളള പ്രവണതയെപ്പറ്റിയാണ്.  അപരൂപണ ആയാസവും shear stress അപരൂപണ ആതാനവും shear strain തമ്മിലുളള അംശബന്ധമായാണ് ഇതിനെ നിർവ്വചിച്ചിരിക്കുന്നത്.  ശ്യാനതയുടെ (viscosity).വ്യതിയാനത്തിന്റെ ഭാഗമാണ് അപരൂപണ മാപനാങ്കം.d
# ഘന മാപനാങ്കം (*[[bulk modulus]]*, K) വ്യാപ്തീയ ഇലാസ്തികതയെക്കുറിക്കുന്നു, അതായത്  എല്ലാ ദിശകളിൽ നിന്നും ഒരുപോലെ  ബലം പ്രയോഗിക്കുമ്പോൾ ആ വസ്തുവിന് എല്ലാ ദിശയിലും ഉണ്ടാകുന്ന അപരൂപണം.  ഇതിനെ വ്യാപ്തീയ പ്രതിബലവും വ്യാപ്തീയ ആതാനവും തമ്മിലുളള അംശബന്ധമായാണ് നിർവ്വചിക്കപ്പെട്ടിരിക്കുന്നത്. ഇത് സമ്മർദ്ദനീയത(Compressibility)യുടെ വ്യുൽക്രമമാണ്.  വ്യാപ്തീയമാപനാങ്കം, യങ്സ് മാപനാങ്കത്തിന്റെ മുന്നുദിശകളിലേയ്ക്കുമുളള വിസ്തരണമാണ്

വർഗ്ഗം:ഇലാസ്റ്റിസിറ്റി (ഭൗതികശാസ്ത്രം)
അക്കൊമഡേഷൻ

**അക്കൊമഡേഷൻ** എന്ന വാക്കിനാൽ താഴെ പറയുന്ന എന്തിനെയും വിവക്ഷിക്കാം.

* ഒരു വാസസ്ഥലം.
* താൽക്കാലിക താമസത്തിനുള്ള സ്ഥലം.
* ക്രിസ്ത്യൻ ഇതര ജനങ്ങൾക്കിടയിൽ ക്രിസ്തുമതം പ്രചരിപ്പിക്കുന്നതിന് ജെസ്യൂട്ടുകൾ അവരുടെ ദൗത്യങ്ങളിൽ ഉപയോഗിച്ച പ്രാദേശിക സംസ്കാരങ്ങളുമായി പൊരുത്തപ്പെടാനുള്ള സാങ്കേതികത. 
* റീസണബിൾ അക്കൊമഡേഷൻ: മതന്യൂനപക്ഷങ്ങളെയോ വൈകല്യമുള്ളവരെയോ സംരക്ഷിക്കുന്ന ഒരു നിയമ സിദ്ധാന്തം.
* അക്കൊമഡേഷൻ (മതം): ഒരു ദൈവശാസ്ത്ര തത്ത്വം, ക്രിസ്തീയ സഭയ്ക്കുള്ളിലെ ദൈവിക വെളിപ്പെടുത്തലുമായി ബന്ധപ്പെട്ടിരിക്കുന്നു.
* അക്കൊമഡേഷനിസം: സഭയെയും സഭയെ സംബന്ധിക്കുന്ന പ്രശ്നങ്ങളെയും സംബന്ധിച്ച ജുഡീഷ്യൽ വ്യാഖ്യാനം.
* അക്കൊമഡേഷൻ ബ്രിഡ്ജ്: പുതിയ റോഡ് അല്ലെങ്കിൽ റെയിൽ‌വേ ലൈൻ മൂലം വിഭജിക്കപ്പെട്ടുപോയ സ്വകാര്യ ഭൂമിയെ വീണ്ടും ബന്ധിപ്പിക്കുന്നതിന് നിർമ്മിച്ചിരിക്കുന്ന പാലം. 
* അക്കൊമഡേഷൻ (നിയമം): യുഎസ് കരാർ നിയമത്തിൽ ഉപയോഗിക്കുന്ന പദം.
* അക്കൊമഡേഷൻ (ജിയോളജി): സെഡിമെന്റേഷന് ലഭ്യമായ സ്ഥലം. 
* അക്കൊമഡേഷൻ (കണ്ണ്), ഒരു വസ്തുവിന്റെ അടുത്തെത്തുമ്പോൾ വ്യക്തമായ ചിത്രം (ഫോക്കസ്) നിലനിർത്താൻ, കണ്ണ് ഒപ്റ്റിക്കൽ പവർ വർദ്ധിപ്പിക്കുന്ന പ്രക്രിയ.
* മനശാസ്ത്രത്തിലെ അക്കൊമഡേഷൻ: ജ്ഞാനനിമ്മിതിവാദത്തിന്റെ ലേർണിങ് ബോർഡർ സിദ്ധാന്തത്തിൽ ഷോൺ പിയാഷെയുടെ അഭിപ്രായത്തിൽ, പുതിയ അനുഭവങ്ങളുമായി പൊരുത്തപ്പെടുന്നതിന് നിലവിലുള്ള മാനസിക ഘടനകളും പെരുമാറ്റങ്ങളും പരിഷ്കരിക്കുന്ന പ്രക്രിയ. 
* അക്കൊമഡേഷൻസ്: പ്രത്യേക വിദ്യാഭ്യാസ സേവനങ്ങളിൽ, വിദ്യാഭ്യാസവുമായി ബന്ധപ്പെട്ട വൈകല്യങ്ങൾക്കുള്ള ഒരു സാങ്കേതികത.
* കമ്യൂണിക്കേഷൻ അക്കൊമഡേഷൻ സിദ്ധാന്തം: ആളുകൾ അവരുടെ ഭാഷാ സ്വഭാവത്തെ, അവർ ഇടപഴകുന്ന ആളുകളുടെ ഭാഷാ സ്വഭാവത്തോട് പൊരുത്തപ്പെടുന്ന തരത്തിൽ മാറ്റുന്ന പ്രക്രിയ 
* അക്കൊമഡേഷൻ: ഒരു ഭാഷാശാസ്ത്രം പദം, അക്കൊമഡേഷൻ ഓഫ് പ്രീസപ്പോസിഷൻ എന്നതിലെ പോലെ സ്ഥിരീകരിക്കാത്ത മൂല്യങ്ങളുടെ വ്യാകരണ സ്വീകാര്യത.
* ബൈബിളിലുള്ള അക്കൊമഡേഷൻ: യഥാർത്ഥത്തിൽ പ്രകടിപ്പിച്ച ആശയങ്ങളിൽ നിന്ന് വ്യത്യസ്തമായ ആശയങ്ങളെ സൂചിപ്പിക്കുന്നതിന് ബൈബിളിൽ സൂചിപ്പിച്ചിട്ടുള്ള വാചകം.
* പി‌എസ് അക്കൊമഡേഷൻ: ജോൺ മോൾസൺ നിർമ്മിച്ച കനേഡിയൻ സ്റ്റീം ബോട്ട്.
യംഗ് മാപനാങ്കം

ഒരു ഘനവസ്തുവിന്റെ ദൃഢതയെ സൂചിപ്പിക്കുന്ന യാന്ത്രിക സവിശേഷതയാണ് **യംഗ് മാപനാങ്കം (Youngs Modulus)**.  രേഖീയ ഇലാസ്തികതയുടെ അധീനമേഖലയ്ക്കുളളിലെ (linear elasticity regime) ഒരു വസ്തുവിന്റെ ഏകാക്ഷീയ വിരൂപണ (Uniaxial deformation)സമയത്തെ ആയാസവും (stress, പ്രതി വിസ്തീർണത്തിൽ അനുഭവപ്പെടുന്ന ബലം) ആതാനവും (Strain- ആനുപാതിക വിരൂപണം) തമ്മിലുളള അംശബന്ധമാണിത്.

19 ആം നൂറ്റാണ്ടിൽ ജീവിച്ചിരുന്ന ബ്രിട്ടീഷ് ശാസ്ത്രജ്ഞനായ *[[തോമസ് യംഗ് (ശാസ്ത്രജ്ഞൻ)|തോമസ് യംഗി]]*ന്റെ പേരിലാണ് ഇതറിയപ്പെടുന്നത്. എന്നാൽ ഈ ആശയം രൂപീകരിച്ചത് 1727ൽ ലിയോൻഹാഡ് യൂളർ(Leonhard Euler) ആണ്. 1782ൽ ഈ ആശയം ഉപയോഗിച്ചുളള ആദ്യകാല പരീക്ഷണങ്ങൾ നടത്തിയത് ഇറ്റാലിയൻ ശാസ്ത്രകാരനായ ജിയോർഡാനോ റിക്കാറ്റി  (Giordano Riccati) ആയിരുന്നു.  അത് യംഗിന്റെ പരിശ്രമങ്ങൾക്കും 25 വർഷം മുൻപായിരുന്നു.  അളവ് എന്ന അർത്ഥമുളള ലാറ്റിൻ മൂലപദമായ *modus* ൽ നിന്നാണ് *modulus* എന്ന വാക്ക് ഉരിത്തിരിഞ്ഞത്. 

### നിർവ്വചനം

### രേഖീയ ഇലാസ്തികത (Linear elasticity)
സമ്മർദ്ദനമോ (Compression) തനനമോ (Tension) ആയ ബലം പ്രയോഗിച്ചാൽ ഒരു ഘന വസ്തു ഇലാസ്തിക വിരൂപണത്തിന് (elastic deformation)വിധേയമാകും.  ഇലാസ്തിക വിരൂപണം പ്രതിലോമീയമാണ് (reversible- ബലം നീക്കം ചെയ്താൽ പദാർത്ഥം അതിന്റെ പൂർവ്വാകൃതി കൈവരിക്കുന്നു).

കുറഞ്ഞ ആതാനവും ആയാസവുമുളളപ്പോൾ, ആയാസ ആതാന വക്രം (stress strain curve) നേർരേഖീയമായിരിക്കും കൂടാതെ, ആതാനവും ആയാസവും തമ്മിലുളള ബന്ധം ഹൂക്ക്സ് നിയമപ്രകാരവും ആയിരിക്കും.  ആതാനം ആയാസത്തിന് നേരനുപാതത്തിലായിരിക്കും എന്നതാണ് ഹൂക്ക്സ് നിയമം.  ഈ അനുപാതത്തിന്റെ ഗുണാങ്കമാണ് യംഗ് മാപനാങ്കം.  മാപനാങ്കം കൂടുതലാണെങ്കിൽ ഒരേ ആതാനം ഉണ്ടാകുന്നതിന് കൂടുതൽ  ആയാസം (stress) കൊടുക്കേണ്ടതായി വരും; ഒരു ആദർശ ദൃഢവസ്തുവിന് അനന്തമായ യംഗ് മാപനാങ്കം ആയിരിക്കും ഉണ്ടാകുക.  ദ്രവങ്ങൾ പോലെ അതിസരളമായ പദാർത്ഥങ്ങൾക്ക് പൂജ്യം ആയിരിക്കും യംഗ് മാപനാങ്കം.   

ഒരു ചെറിയ അളവ് വിരൂപണത്തിനപ്പുറം ഒരു പദാർത്ഥവും രേഖീയമോ ഇലാസ്തികമോ ആയിരിക്കുകയില്ല. 

### സൂത്രവാക്യങ്ങളും ഏകകവും

E=\frac{\sigma}{\varepsilon}, ഇതിൽ

*E എന്നാൽ യംഗ് മാപനാങ്കം
*\sigma എന്നാൽ ഏകാക്ഷീയ ആയാസം(Uniaxial stress) അഥവാ പ്രതി വിസ്തീർണത്തിലുളള ഏകാക്ഷീയബലം
*\varepsilon എന്നാൽ ആതാനം(strain), അഥവാ ആനുപാതിക വിരൂപണം (proportional deformation- നീളത്തിലുളള ഏറ്റക്കുറച്ചിലിനെ യഥാർത്ഥ നീളം കൊണ്ട് ഹരിച്ചത്); ഇത് അമാന(dimensionless)മാണ്.

E ക്കും \sigma ക്കും മർദ്ദത്തിന്റെ അതേ ഏകകമാണുളളത്, എന്നാൽ \varepsilon അമാനമാണ്(dimensionless). യംഗ് മാപനാങ്കങ്ങൾ സാധാരണയായി വളരെ വലുതായതിനായതിന്ൽ  അവയെ പാസ്കലിനു പകരം മെഗാപാസ്കലിലോ(MPa or N/mm2) ജിഗാ പാസ്കലലോ (GPa or kN/mm2). ആണ് പറയുന്നത്.
## അവലംബം

## കൂടുതൽ വായനയ്ക്ക്
* ASTM E 111, "Standard Test Method for Young's Modulus, Tangent Modulus, and Chord Modulus" 
* The *[[ASM Handbook]]* (various volumes) contains Young's Modulus for various materials and information on calculations. Online version 

## ബാഹ്യ ലിങ്കുകൾ
* Matweb: free database of engineering properties for over 115,000 materials
* Young's Modulus for groups of materials, and their cost

വർഗ്ഗം:ഇലാസ്റ്റിസിറ്റി (ഭൗതികശാസ്ത്രം)
വർഗ്ഗം:ഭൗതിക പരിമാണങ്ങൾ
പാവന്നൂർ മൊട്ട

കണ്ണൂർ ജില്ലയിലെ കുറ്റ്യാട്ടൂർ പഞ്ചായത്തിലെ ഒരു പ്രദേശം. പാവന്നൂർ കടവ് പാലം സമീപത്തായി‌ സ്ഥിതി ചെയ്യുന്നു. ഇവിടെ നിന്നും കണ്ണൂർ ജില്ലാ ആശുപത്രിയിലേക്ക് ബസ്സുകൾ ലഭ്യമാണ്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
സെന്റ് റോസാലിയ ഇന്റർസിഡിംഗ് ഫോർ ദി സിറ്റി ഓഫ് പലേർമോ

ആന്റണി വാൻ ഡിക് വരച്ച സെന്റ് റോസാലിയയുടെ ക്യാൻവാസ് പെയിന്റിംഗിലെ ഒരു ചിത്രമാണ് **സെന്റ് റോസാലിയ ഇന്റർസിഡിംഗ് ഫോർ ദി സിറ്റി ഓഫ് പലേർമോ.** 1960 ഡിസംബർ 7 ന് ലണ്ടനിലെ സോതെബിയിൽ നടന്ന ലേലത്തിൽ പ്യൂർട്ടോ റിക്കോയിലെ മ്യൂസിയോ ഡി ആർട്ടെ ഡി പോൺസ് ഈ ചിത്രം സ്വന്തമാക്കി.മുമ്പ് 1629 എന്ന് കണക്കാക്കപ്പെട്ടിരുന്ന ഈ ചിത്രം ഇപ്പോൾ 1624-1625 എന്ന് തീയതി പുതുക്കിയിട്ടുണ്ട്. അതേസമയം സിസിലിയിലെ പലേർമോയിൽ കലാകാരനെ ക്വാറൻറൈൻ ചെയ്തിരുന്നു.

ഈ ചിത്രം ലൂയിസ് II ഡി ബർബനിൽ നിന്ന് ചാറ്റ്യൂ ഡി ഒമേർകോർട്ടിന്റെ മാർക്വിസ് ഡി കോസാർട്ട് ഡി എസ്‌പൈസിന് നൽകിയ സമ്മാനമാണെന്ന് പറയപ്പെടുന്നു. അടുത്തതായി ഈ ചിത്രം 1939-ൽ രേഖപ്പെടുത്തിയിട്ടുണ്ട്. അപ്പോഴേക്കും ഇത് ബാരൺ ഡി കൊറിയോളിസിന്റെ വകയായിരുന്നു. ഓട്ടോഗ്രാഫ് പതിപ്പിന് ശേഷമുള്ള ഒരു പകർപ്പ് ഇപ്പോൾ പലേർമോയിലെ കാപ്പെല്ല ഡീ സാന്റി പിയട്രോ ഇ പൗലോ ഡെൽ ഇൻഫെർമേരിയ ഡീ സാക്കർഡോട്ടിയിൽ സംരക്ഷിച്ചിരിക്കുന്നു.

## ചിത്രകാരനെക്കുറിച്ച്

ഫ്ലെമിഷ് ചിത്രകാരനായിരുന്നു ആന്റണി വാൻ ഡിക് 17-ആം നൂറ്റാണ്ടിലെ ഏറ്റവും പ്രശസ്തനായ ചിത്രകാരനായിരുന്നു. അവസാന കാലത്ത് ലണ്ടനിൽ താമസമുറപ്പിച്ച ഡിക് ചാൾസ് ഒന്നാമന്റെ സേവനത്തിലായിരുന്നു. ചാൾസ് ഇദ്ദേഹത്തിന് നൈറ്റ് ഹുഡ് പദവി നൽകി ആദരിച്ചു. ചാൾസിന്റെ രാജസദസ്സ് അത്യാകർഷകമായി ഡിക് വരച്ചിട്ടുണ്ട്. രാജാവിന്റേയും ബന്ധുക്കളുടേയും ചിത്രങ്ങൾ ഡിക് വരച്ചത് കൊട്ടാരത്തിൽ സൂക്ഷിച്ചുവരുന്നു. ലണ്ടനിലെ നാഷണൽ ഗ്യാലറിയിൽ ഡിക് വരച്ച ചാൾസിന്റെ വലിപ്പമേറിയ ചിത്രം സന്ദർശകരെ ആകർഷിക്കുന്നു. മതപരവും ചരിത്രപരവുമായ ചിത്രരചനകളും ജലച്ചായ പ്രകൃതിദൃശ്യങ്ങളും  ഡിക് സൃഷ്ടിച്ചിട്ടുണ്ട്. ഈ കലാകാരൻ 1641-ൽ അന്തരിച്ചു.
## അവലംബം


വർഗ്ഗം:സ്ത്രീകളുടെ ചിത്രങ്ങൾ
അങ്കക്കുറി

വിജയാനന്ദ് സംവിധാനം ചെയ്ത് സി.വി. ഹരിഹരൻ നിർമ്മിച്ച് 1979-ൽ പുറത്തിറങ്ങിയ ഒരു മലയാളചലച്ചിത്രമാണ് ***അങ്കക്കുറി***. ചിത്രത്തിൽ ജയൻ, ജയഭാരതി, സുകുമാരൻ, സീമ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ബിച്ചുതിരുമല എഴുതിയ ഈ ചിത്രത്തിലെ ഗാനങ്ങൾക്ക് എ.ടി. ഉമ്മറാണ് സംഗീതം നിർവ്വഹിച്ചത്. വിഷ്ണുവർദ്ധനും അംബരീഷും പ്രധാന കഥാപാത്രങ്ങളെ അവതരിപ്പിച്ച *സ്നേഹ സെഡു* എന്ന 1978 ലെ കന്നഡ ചിത്രത്തിന്റെ പുനർനിർമ്മാണമാണിത്.

## കഥാസാരം
കാഷ്യർ രാമചന്ദ്രൻ (ജയൻ) സാമ്പത്തികതട്ടിപ്പിന്റെ പേരിൽ മാനേജരുടെ ചതിവിൽ ജയിലിലായി. ഇതിനേത്തുടർച്ച് അയാളുടെ അമ്മയും സഹോദരിയും ആത്മഹത്യ ചെയ്തു. ജയിലിൽ നിന്നിറങ്ങിയ അയാൾ മാനേജറെ (പ്രതാപചന്ദ്രൻ ) കൊലപ്പെടുത്തുന്നു. മകൾ സരളയെ (സീമ ) തട്ടിക്കൊണ്ടുപോയി അമ്മിണിയമ്മ (മീന ) എന്ന സ്തീ നടത്തുന്ന വേശ്യാലയത്തിലാക്കി. ചെറുപ്പത്തിലേ നാടുവിട്ട മാനേജറുടെ മകൻ കൃഷ്ണൻ ( സുകുമാരൻ ) തന്റെ വിവാഹത്തിനായി അച്ഛന്റെ അനുമതിക്കായി വന്നപ്പോൾ അച്ഛൻ കൊല്ലപ്പെട്ടതറിഞ്ഞ് പ്രതികാരദാഹിയാകുന്നു. കാഷ്യർ രാമചന്ദ്രൻ എന്ന ഒരു പേരു മാത്രമേ അയാൾക്കറിയൂ. തട്ടിപ്പുകാരനായ കൊച്ചപ്പനും (കുതിരവട്ടം പപ്പു) കുരങ്ങും ചേർന്ന് അവനെ പറ്റിക്കുന്നു. രാമചന്ദ്രൻ രാമൻ കുട്ടി എന്ന പേരിൽ ഒളിവിൽ താമസിക്കുന്നു. ഡ്രൈവർ ആയ കൃഷ്ണൻ പരിക്കേറ്റ രാമൻകുട്ടിയെ തന്റെ വീട്ടിലേയ്ക്ക് കൊണ്ടുവരുന്നു. അയാളുടെ കാമുകി ഗീതയേയും (ജയഭാരതി) അന്ധയായ അമ്മയേയും (കോഴിക്കോട് ശാരദ ) കണ്ട രാമൻകുട്ടി അവർ തൻറെ മാതൃസഹോദരിയാണെന്ന് തിരിച്ചറിയുന്നു. ഗീതയെ തന്റെ സഹോദരിയാക്കുന്നു. ദുഷ്ഠനായ തമ്പിയങ്ങുന്ന് (കെ.പി. ഉമ്മർ ) ചേരിയിൽ താമസിക്കുന്ന അവരെ ഒഴിപ്പിക്കാൻ ശ്രമിക്കുന്നു. കൃഷ്ണനും രാമൻ കുട്ടിയും ചേർന്ന് ആ ശ്രമം  തകർക്കുന്നു. തമ്പിയുടെ കാശു മോഷ്ടിച്ച രാമൻ കുട്ടി ആ സ്ഥലം ചേരിനിവാസികൾക്കായി വാങ്ങിക്കുന്നു. ഇവരെ തെറ്റിക്കാനായി തമ്പിയുടെ ശ്രമം. സഹായി ദാസപ്പൻ (കുഞ്ചൻ ) അവരുടെ ചരിത്രം കണ്ടെത്തുന്നു. തന്റെ സഹോദരിക്കായി രാമൻ കുട്ടി ജീവൻ ത്യജിക്കാൻ തീരുമാനിക്കുന്നു. താൻ കാരണം ജീവിതം നഷ്ടപ്പെട്ട സരളയോട് കാത്തിരക്കാൻ പറഞ്ഞ് ജയിലിൽ പോകുന്നു. 

## അഭിനേതാക്കൾ
}||
|}

## ഗാനങ്ങൾ
*ഗാനരചന:ബിച്ചു തിരുമല
*സംഗീതം:  എ.റ്റി. ഉമ്മർ

## അവലംബം

## പുറത്തേക്കുള്ള കണ്ണികൾ
*  
* 

വർഗ്ഗം:ജയൻ-സീമ ജോഡി
വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണൻ സംഭാഷണമെഴുതിയ ചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണൻ കഥയെഴുതിയ ചലച്ചിത്രങ്ങൾ
വർഗ്ഗം:വിജയാനന്ദ് സംവിധാനം ചെയ്ത ചലച്ചിത്രങ്ങൾ
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
വർഗ്ഗം:വിജയാനന്ദ് ചിത്രസംയോജനം ചെയ്ത ചലച്ചിത്രങ്ങൾ
ലെത്ബ്രിഡ്ജ്

**ലെത്ബ്രിഡ്ജ്** കാനഡയിലെ ആൽബർട്ട പ്രവിശ്യയിലെ ഒരു നഗരമാണ്. 2019 ലെ മുനിസിപ്പൽ സെൻസസിൽ 101,482 ജനസംഖ്യ രേഖപ്പെടുത്തിയ ലെത്ത്ബ്രിഡ്ജ് നഗരം ഒരു ലക്ഷം ജനസംഖ്യ മറികടക്കുന്ന നാലാമത്തെ ആൽബർട്ട നഗരമായിത്തീർന്നു. സമീപസ്ഥമായ കനേഡിയൻ റോക്കി പർവതനിരകൾ നഗരത്തിന് ഇളംചൂടുള്ള വേനൽക്കാലം, സൗമ്യമായ ശൈത്യകാലം, കാറ്റുള്ള കാലാവസ്ഥ എന്നിവ പ്രദാനം ചെയ്യുന്നു. ഓൾഡ്‌മാൻ നദിയോരത്ത് കാൽഗറിയുടെ തെക്കുകിഴക്കായാണ് ലെത്ബ്രിഡ്ജ് നഗരം സ്ഥിതിചെയ്യുന്നത്.

തെക്കൻ ആൽബർട്ടയിലെ വാണിജ്യ, സാമ്പത്തിക, ഗതാഗത, വ്യാവസായിക കേന്ദ്രമാണ് ലെത്ബ്രിഡ്ജ്. പത്തൊൻപതാം നൂറ്റാണ്ടിന്റെ അവസാനത്തിൽ കൽക്കരിയിലേക്കുവേണ്ടിയുള്ള ഡ്രിഫ്റ്റ് ഖനനവും ഇരുപതാം നൂറ്റാണ്ടിന്റെ തുടക്കത്തിലെ കാർഷിക മേഖലയിലെ പുരോഗതിയിലൂടെയുമാണ് നഗരത്തിന്റെ സമ്പദ്‌വ്യവസ്ഥ വികസിച്ചത്. തൊഴിലാളികളിൽ പകുതിയും ആരോഗ്യ, വിദ്യാഭ്യാസം, റീട്ടെയിൽ, ഹോസ്പിറ്റാലിറ്റി മേഖലകളിലാണ് ജോലി ചെയ്യുന്ന ഇവിടുത്തെ, മികച്ച അഞ്ച് തൊഴിലുടമകൾ സർക്കാർ ഉടമസ്ഥതയിലുള്ളതാണ്. കാൽഗറിക്ക് തെക്ക് ആൽബർട്ടയിലെ ഏക സർവകലാശാല സ്ഥിതിചെയ്യുന്നത് ലെത്ബ്രിഡ്ജിലാണ്. അതുപോലെതന്നെ തെക്കൻ ആൽബർട്ടയിലെ മൂന്ന് കോളേജുകളിൽ രണ്ടെണ്ണത്തിന് നഗരത്തിൽ കാമ്പസുകളുണ്ട്. ആർട്ട് തിയറ്ററുകൾ, മ്യൂസിയങ്ങൾ, കായിക കേന്ദ്രങ്ങൾ എന്നിവ നഗരത്തിലെ സാംസ്കാരിക വേദികളിൽ ഉൾപ്പെടുന്നു.

## ഭൂമിശാസ്ത്രം
49.7 ° വടക്കൻ അക്ഷാംശത്തിലും 112.833 ° പടിഞ്ഞാറൻ രേഖാംശത്തിലുമായി സ്ഥിതിചെയ്യുന്ന ലെത്ബ്രിഡ്ജ് നഗരം 127.19 ചതുരശ്ര കിലോമീറ്റർ (49.11 ചതുരശ്ര മൈൽ) വിസ്തൃതിയുള്ളതാണ്. നഗരത്തെ വിഭജിച്ചു കടന്നുപോകുന്ന ഓൾഡ്‌മാൻ നദിയുടെ താഴ്‍വര 16 ചതുരശ്ര കിലോമീറ്റർ (4,000 ഏക്കർ) സംരക്ഷിത സ്ഥലത്ത് വടക്കേ അമേരിക്കയിലെ ഏറ്റവും വലിയ നഗര പാർക്ക് സംവിധാനങ്ങളിലൊന്നായി മാറുന്നു. കാൽഗറി, എഡ്‌മോണ്ടൺ എന്നിവയ്‌ക്ക് ശേഷം ആൽബർട്ടയിലെ ജനസംഖ്യയിൽ മൂന്നാം സ്ഥാനമുള്ള വലിയ നഗരമാണിത്. കാൽഗറി, എഡ്മണ്ടൺ എന്നിവയ്ക്ക് ശേഷം മൂന്നാമത്തെ വിസ്തൃതിയുള്ള പ്രദേശമായ ഇത് കനേഡിയൻ റോക്കീസിനടുത്ത് കാൽഗറിക്ക് 210 കിലോമീറ്റർ (130 മൈൽ) തെക്കുകിഴക്കായി സ്ഥിതിചെയ്യുന്നു.

വടക്ക്, തെക്ക്, പടിഞ്ഞാറ് എന്നിങ്ങനെ മൂന്ന് ഭൂമിശാസ്ത്ര മേഖലകളായി ലെത്ബ്രിഡ്ജ് തിരിച്ചിരിക്കുന്നു. ഓൾഡ്‌മാൻ നദി വെസ്റ്റ് ലെത്ബ്രിഡ്ജിനെ മറ്റ് രണ്ടു മേഖലകളി‍നിന്ന് വേർതിരിക്കുമ്പോൾ ക്രോസ്‌നെസ്റ്റ് ട്രയലും കനേഡിയൻ പസഫിക് റെയിൽവേയുടെ റെയിൽ പാതയും വടക്കും തെക്കും ലെത്ബ്രിഡ്ജിനെ വേർതിരിക്കുന്നു. മൂന്ന് മേഖലകളിൽ ഏറ്റവും പുതിയതായ, വെസ്റ്റ് ലെത്ബ്രിഡ്ജിലാണ് (ജനസംഖ്യ 36,716) 1971 ൽ തുറന്ന ലെത്ബ്രിഡ്ജ് സർവകലാശാലയുടെ ആസ്ഥാനം നിലനിൽക്കുന്നത്, എന്നാൽ ഇവിടുത്തെ ആദ്യത്തെ ഭവനം 1974 വരെ പൂർത്തിയായില്ല എന്നതുപോലെതന്നെ പ്രൈം ഹൂപ്പ്-അപ്പ് പാത 1975 ൽ മാത്രമാണ് തുറന്നത്. നഗരത്തിന്റെ സമീപകാല വളർച്ചയുടെ ഭൂരിഭാഗവും പടിഞ്ഞാറ് ഭാഗത്താണെന്നതുപോലെതന്നെ മൂന്നു പ്രദേശങ്ങളിൽ ഏറ്റവും പുതിയതുമാണിത്. വടക്കൻ ഭാഗത്ത് (ജനസംഖ്യ 26,751) യഥാർത്ഥത്തിൽ പ്രാദേശിക കൽക്കരി ഖനികളിൽ നിന്നുള്ള തൊഴിലാളികളായിരുന്ന് അധിവസിച്ചിരുന്നത്. മൂന്ന് പ്രദേശങ്ങളിലെ ഏറ്റവും പഴക്കം ചെന്ന ജനവാസമേഖലയായ ഇവിടെ ഒന്നിലധികം വ്യാവസായിക പാർക്കുകളും 1978 ൽ ലെത്ബ്രിഡ്ജിനോടു കൂട്ടിച്ചേർത്ത  മുൻ കുഗ്രാമമായ ഹാർഡിവില്ലെയും ഉൾപ്പെടുന്നു. തെക്കൻ ലെത്ബ്രിഡ്ജ് (ജനസംഖ്യ 31,337) നഗരത്തിന്റെ വാണിജ്യ കേന്ദ്രമാണ്. ഇതിൽ നഗരകേന്ദ്രം, റീട്ടെയിൽ മേഖലകൾ ഹോസ്പിറ്റാലിറ്റി സ്ഥാപനങ്ങൾ‌, ലെത്‌ബ്രിഡ്ജ് കോളേജ് എന്നിവയും അടങ്ങിയിരിക്കുന്നു.

## അവലംബം

വർഗ്ഗം:കാനഡയിലെ നഗരങ്ങൾ
എഡൈൻ

**എഡൈൻ** (; ; ; ; ),  ചരിത്രപരമായി അറിയപ്പെടുന്നു **Adrianople** (; റോമൻ ചക്രവർത്തി ഹാട്രിയൻ സ്ഥാപിച്ചത് മുമ്പത്തെ ത്രേസിയൻ സെറ്റിൽമെന്റിന്റെ സൈറ്റിൽ *Uskudama*), വടക്കുപടിഞ്ഞാറൻ ഒരു നഗരമാണ് ടർക്കിഷ് എഡിർൺ പ്രവിശ്യ ഈസ്റ്റ് ത്രേസ് പ്രദേശത്ത്, തുർക്കിയുടെ അതിർത്തിക്ക് സമീപം ഗ്രീസുമായുള്ള അതിർത്തികൾ കൂടാതെ ബൾഗേറിയ. 1369 മുതൽ 1453 വരെ ഓട്ടൊമൻ സാമ്രാജ്യം മൂന്നാമത്തെ തലസ്ഥാന നഗരമായി എഡിർൺ പ്രവർത്തിച്ചു, മുമ്പ് കോൺസ്റ്റാന്റിനോപ്പിൾ (ഇന്നത്തെ ഇസ്താംബുൾ) ആയി 1453 നും 1922 നും ഇടയിൽ സാമ്രാജ്യത്തിന്റെ നാലാമത്തെയും അവസാനത്തെയും തലസ്ഥാനം. 2014 ൽ നഗരത്തിന്റെ കണക്കാക്കിയ ജനസംഖ്യ 165.979 ആയിരുന്നു.

## പദോൽപ്പത്തി

## ചരിത്രം

### പുരാതനകാലം

### മധ്യകാലഘട്ടം

### ആധുനിക കാലഘട്ടം

## സഭാ ചരിത്രം

## പരാമർശങ്ങൾ

## കൂടുതൽ വായന

## ബാഹ്യ ലിങ്കുകൾ

* www.edirne.bel.tr
ദി വിഷൻ ഓഫ് ദി ബ്ലെസ്ഡ് ഹെർമൻ ജോസഫ്

1629-30 നും ഇടയിൽ ഫ്ലെമിഷ് ബറോക്ക് ചിത്രകാരൻ ആന്റണി വാൻ ഡിക് വരച്ച ചിത്രമാണ് **ദി വിഷൻ ഓഫ് ദി ബ്ലെസ്ഡ് ഹെർമൻ ജോസഫ്** അല്ലെങ്കിൽ **ദി മിസ്റ്റിക്കൽ എൻഗേജ്മെന്റ് ഓഫ് ദി ബ്ലെസ്ഡ് ഹെർമൻ ജോസഫ് റ്റു ദി വിർജിൻമേരി.**
## പശ്ചാത്തലം
പ്രെമോൺസ്ട്രാറ്റൻഷ്യൻ കാനോനും കൊളോൺ മേഖലയിലെ പുരോഹിതനുമായ ഹെർമൻ ജോസഫിനെ ചിത്രീകരിച്ചിരിക്കുന്നു. അദ്ദേഹത്തിന് കന്യകാമറിയത്തോട് വളരെ ഭക്തിയുണ്ടായിരുന്നു. ഐതിഹ്യമനുസരിച്ച് ജീവിതകാലത്ത് അവളെക്കുറിച്ച് നിരവധി ദർശനങ്ങൾ ഉണ്ടായിരുന്നു - പെയിന്റിംഗ് ഇവയിലൊന്ന് കാണിക്കുന്നു, അതിൽ അയാൾ അവളുമായി ഒരു നിഗൂഢമായ ദാമ്പത്യത്തിൽ പങ്കുചേർന്നു. ഒപ്പം അവളുടെ പങ്കാളിയായ വിശുദ്ധ ജോസഫിന് ശേഷം 'ജോസഫ്' എന്ന പേര് ലഭിച്ചു.  ആന്റ്‌വെർപ്പിലെ സെന്റ് ഇഗ്നേഷ്യസ് പള്ളിയിലെ ഒരു ചാപ്പലിനായി നിർമ്മിച്ചതാണ് (മുൻവർഷം നിർമ്മിച്ച കൊറോണേഷൻ ഓഫ് സെന്റ് റോസാലിയ പോലെ). ഈ ചിത്രം ഇപ്പോൾ വിയന്നയിലെ കുൻതിസ്റ്റോറിഷെസ് മ്യൂസിയത്തിൽ സംരക്ഷിച്ചിരിക്കുന്നു.
## ചരിത്രം
വാൻ ഡിക്ക് 1628-ൽ അംഗമായ ആന്റ്‌വെർപ്പിലെ ജെസ്യൂട്ട് സൊഡാലിറ്റി നിയോഗിച്ച നിരവധി ചിത്രങ്ങളിൽ ഒന്നാണ് ഈ പെയിന്റിംഗ്. ആന്റ്വെർപ് ചിത്രകാരൻ ജെറാർഡ് സെഗേഴ്സിന്റെ ദി വിഷൻ ഓഫ് സെന്റ് ഫ്രാൻസിസ് സേവ്യർ  എന്ന ചിത്രവും റൂബൻസിന്റെ Saint Teresa of Ávila's Vision of the Holy Spirit (Rotterdam)|സെന്റ് തെരേസ ഓഫ് അവിലാസ് വിഷൻ ഓഫ് ദി ഹോളി സ്പിരിറ്റ് എന്ന ചിത്രവും ഈ ചിത്രത്തെ സ്വാധീനിച്ചതായി തോന്നുന്നു. ഇറ്റലിയിൽ നിന്ന് എട്ട് വർഷത്തിനുശേഷം 1627-ൽ ആന്റ്‌വെർപ്പിൽ തിരിച്ചെത്തിയതിനുശേഷം വാൻ ഡിക്ക് റൂബൻസിന്റെ സ്റ്റുഡിയോ അസിസ്റ്റന്റായും ശിഷ്യനായും ജോലി ചെയ്തിരുന്നു. സെന്റ് കരോലസ് ബോറോമിയസ് പള്ളിയുടെ പെയിന്റിംഗുകളുടെ ഒരു പരമ്പര ഉൾപ്പെടെ ചിത്രീകരിച്ചിരുന്നു.

## ചിത്രകാരനെക്കുറിച്ച്

ഫ്ലെമിഷ് ചിത്രകാരനായിരുന്നു ആന്റണി വാൻ ഡിക് 17-ആം നൂറ്റാണ്ടിലെ ഏറ്റവും പ്രശസ്തനായ ചിത്രകാരനായിരുന്നു. അവസാന കാലത്ത് ലണ്ടനിൽ താമസമുറപ്പിച്ച ഡിക് ചാൾസ് ഒന്നാമന്റെ സേവനത്തിലായിരുന്നു. ചാൾസ് ഇദ്ദേഹത്തിന് നൈറ്റ് ഹുഡ് പദവി നൽകി ആദരിച്ചു. ചാൾസിന്റെ രാജസദസ്സ് അത്യാകർഷകമായി ഡിക് വരച്ചിട്ടുണ്ട്. രാജാവിന്റേയും ബന്ധുക്കളുടേയും ചിത്രങ്ങൾ ഡിക് വരച്ചത് കൊട്ടാരത്തിൽ സൂക്ഷിച്ചുവരുന്നു. ലണ്ടനിലെ നാഷണൽ ഗ്യാലറിയിൽ ഡിക് വരച്ച ചാൾസിന്റെ വലിപ്പമേറിയ ചിത്രം സന്ദർശകരെ ആകർഷിക്കുന്നു. മതപരവും ചരിത്രപരവുമായ ചിത്രരചനകളും ജലച്ചായ പ്രകൃതിദൃശ്യങ്ങളും  ഡിക് സൃഷ്ടിച്ചിട്ടുണ്ട്. ഈ കലാകാരൻ 1641-ൽ അന്തരിച്ചു.
## അവലംബം


വർഗ്ഗം:സ്ത്രീകളുടെ ചിത്രങ്ങൾ
വൈസർ

[ലഘുചിത്രം| ഷാർപ്പ് ക്രേറ്ററിനടുത്തുള്ള രണ്ടാമത്തെ മൂൺവാക്ക് ഇവി‌എ സമയത്ത് അപ്പോളോ 12 ബഹിരാകാശയാത്രികൻ [അലൻ ബീൻ, വൈസർ ഉള്ള ഹെൽമെറ്റ് ധരിച്ചിരിക്കുന്നു. ]]
[ലഘുചിത്രം| ദക്ഷിണ കൊറിയയിലെ സിയോളിൽ രൂപകൽപ്പന ചെയ്ത [Sports visor|സ്പോർട്സ് വൈസർ]]
ലഘുചിത്രം|ഹെൽമെറ്റ് വൈസർ
സൂര്യ പ്രകാശം അല്ലെങ്കിൽ മറ്റ് ശോഭയുള്ള പ്രകാശത്തിൽ നിന്ന് അല്ലെങ്കിൽ മറ്റ് വസ്തുക്കളിൽ നിന്ന്  കണ്ണുകളെ സംരക്ഷിക്കുന്ന ഹെൽമറ്റിന്റെയും മറ്റും ഭാഗമാണ് **വൈസർ**. 

ഇപ്പോൾ ലഭ്യമായ പല വൈസറുകളും സുതാര്യമാണ്, എന്നാൽ പോളികാർബണേറ്റ് പോലുള്ള ശക്തമായ സുതാര്യമായ വസ്തുക്കൾ കണ്ടുപിടിക്കുന്നതിനുമുമ്പ്, വൈസറുകൾ മാസ്ക്കുകൾ പോലെ അതാര്യമായിരുന്നു. വൈസറുകൾ താഴെപ്പറയുന്നവയിൽ ഏതുമാകാം:

* കണ്ണുകളെ സംരക്ഷിക്കുന്ന  ഹെൽമെറ്റിന്റെ ഭാഗം.
* തലയ്ക്ക് ചുറ്റും ഉറപ്പിക്കാൻ കഴിയുന്ന ഒരു വൈസറും ബാൻഡും മാത്രം ഉൾക്കൊള്ളുന്ന ഒരു തരം ശിരോവസ്ത്രം. 
* ഏതെങ്കിലും തൊപ്പി അല്ലെങ്കിൽ ഹെൽമെറ്റിൽ കണ്ണുകളുടെ സംരക്ഷണത്തിനായി ഘടിപ്പിച്ചിട്ടുള്ള ലംബ ഉപരിതലം.
* ഏതെങ്കിലും തൊപ്പിയിലോ ഹെൽമെറ്റിലോ ഉള്ള അത്തരം തിരശ്ചീന ഉപരിതലം.
* വാഹനങ്ങളിൽ, ഡ്രൈവർക്കോ ഫ്രണ്ട് യാത്രക്കാർക്കോ സൂര്യ പ്രകാശം (സൺ വൈസർ) തടയുന്നതിന് വിൻഡ്‌ഷീൽഡിന്റെ ഒരു ഭാഗത്ത് ഘടിപ്പിച്ചിട്ടുള്ള താഴ്ത്താൻ കഴിയുന്ന ഭാഗം.

വൈസറുകൾ എന്ന് വിളിക്കുന്ന ചില ആധുനിക ഉപകരണങ്ങൾ സമാനമാണ്, ഉദാഹരണത്തിന്: 

* വൈസർ (ഐസ് ഹോക്കി) 

ആധുനിക സുതാര്യമായ വൈസർ തരങ്ങളിൽ ഇവ ഉൾപ്പെടുന്നു: 

* മോട്ടോർ സൈക്കിൾ ക്രാഷ് ഹെൽമെറ്റിന്റെ അല്ലെങ്കിൽ ലഹള സമയത്ത് ഉപയോഗിക്കുന്ന പോലീസ് ഹെൽമെറ്റിന്റെ സുതാര്യമായ അല്ലെങ്കിൽ അർദ്ധസുതാര്യമായ മുൻഭാഗം.
** നിർമ്മാണ മേഖലയിൽ ഉപയോഗിക്കുന്ന സുരക്ഷാ ഫെയ്‌സ്‌ ഷീൽഡുകൾ.
* അമേരിക്കൻ ഫുട്ബോൾ ഹെൽമെറ്റിൽ സൂര്യപ്രകാശത്തിൽ നിന്ന് കണ്ണുകളെ സംരക്ഷിക്കുന്നതിനുള്ള ഒരു ഐഷീൽഡ്.
* ഫ്ലൈറ്റ് ഹെൽമെറ്റിലോ സ്പേസ് സ്യൂട്ടിലോ സൂര്യപ്രകാശത്തിൽ നിന്ന് കണ്ണുകളെ സംരക്ഷിക്കുന്നതിനുള്ള ഒരു കവചം.
* ഗ്രീൻ ഐഷെയ്ഡുകൾ, മുമ്പ് അക്കൗണ്ടന്റുമാരും മറ്റുള്ളവരും ധരിച്ചിരുന്നത്.

## ഇതും കാണുക

* വിസാർഡ്, 16, 17 നൂറ്റാണ്ടുകളിൽ ഫാഷനബിൾ സ്ത്രീകൾ ധരിച്ചിരുന്ന ഒരു തരം മാസ്ക് 

## പരാമർശങ്ങൾ

വർഗ്ഗം:സുരക്ഷാവസ്ത്രങ്ങൾ
ബരാക് താഴ്‌വര

ഇന്ത്യൻ സംസ്ഥാനമായ ആസാമിന്റെ തെക്കൻ മേഖലയിലാണ് **ബരാക് വാലി** സ്ഥിതിചെയ്യുന്നത്. താഴ്വരയിലെ പ്രധാന നഗരം സിൽചാർ ആണ്. ഈ പ്രദേശത്തിന് ബരാക് നദിയുടെ പേരാണ് നൽകിയിരിക്കുന്നത്. ബരാക് താഴ്‌വരയിൽ പ്രധാനമായും അസമിലെ മൂന്ന് അഡ്മിനിസ്ട്രേറ്റീവ് ജില്ലകളാണുള്ളത് - അവ കാച്ചാർ, കരിംഗഞ്ച്, ഹൈലകണ്ഡി. ഈ മൂന്ന് ജില്ലകളിൽ, കാച്ചറും ഹൈലകണ്ടിയും ചരിത്രപരമായി ബ്രിട്ടീഷ് രാജിന് മുമ്പുള്ള കചാരി രാജ്യത്തിൽ ഉൾപ്പെട്ടിരുന്നു, അതേസമയം കരിംഗഞ്ച് കാൾഗഞ്ച് അസ്സാം പ്രവിശ്യയിലെ സിൽഹെറ്റ് മേഖലയിൽ ഉൾപ്പെട്ടിരുന്നു. 1947 ലെ റഫറണ്ടത്തിന് ശേഷം സിൽഹെറ്റിൽ നിന്ന് വേർപെടുത്തി. ബാക്കിയുള്ള സിൽഹെറ്റ് കിഴക്കൻ പാകിസ്ഥാന്റെയും (ഇപ്പോൾ ബംഗ്ലാദേശ്) കരീമിംഗഞ്ചിന്റെയും കീഴിലാണ്.
## കുറിപ്പുകൾ

## അവലംബം

* 
* 

## ബാഹ്യ ലിങ്കുകൾ
*Barak Valley
*News Portal on Barak Valley 
*Barak velliy news 
*Web Portal on Barak Valley 

വർഗ്ഗം:ഇന്ത്യയിലെ ‌താഴ്‌വരകൾ
വർഗ്ഗം:ഏഷ്യയിലെ ‌താഴ്‌വരകൾ
പീർ ട്യൂബ്

സ്വതന്ത്ര സംവിധാനത്തിലുള്ള വികേന്ദ്രീകൃതവും പരസ്പരം സംയോജിപ്പിക്കുന്നതുമായ ഒരു വീഡിയോ സ്വതന്ത്ര പ്ലാറ്റ്‌ഫോമാണ് പിയർട്യൂബ്.
മഞ്ചിനീൽ

യൂഫോർബിയേസീ കുടുംബത്തിലെ സപുഷ്പികളുടെ ഒരു ഇനമാണ് **മഞ്ചിനീൽ** . **ബീച്ച് ആപ്പിൾ**, **വിഷപ്പേരയ്ക്ക** എന്നും അറിയപ്പെടുന്നു. ഇന്നത്തെ സ്പാനിഷ് നാമം *** manzanilla de la muerte*** ("മരണത്തിന്റെ ചെറിയ ആപ്പിൾ") എന്നത് ലോകത്തിലെ ഏറ്റവും വിഷലിപ്തമായ വൃക്ഷങ്ങളിലൊന്നാണ് മഞ്ചിനീൽ എന്ന വസ്തുതയെ ഇത് സൂചിപ്പിക്കുന്നു. മരത്തിൽ വെളുത്ത സ്രവം ഉണ്ട്. അതിൽ ധാരാളം വിഷവസ്തുക്കൾ അടങ്ങിയിട്ടുണ്ട്. ഇത് പൊള്ളലിനു കാരണമാകും. മരത്തിന്റെ എല്ലാ ഭാഗങ്ങളിലും ഈ സ്രവം കാണപ്പെടുന്നു. പുറംതൊലി, ഇലകൾ, ഫലം എന്നിവിടങ്ങളിൽ ഈ കറ സുലഭമാണ്.

## വിതരണം
കരീബിയൻ, യുഎസിലെ ഫ്ലോറിഡ, ബഹാമാസ്, മെക്സിക്കോ, മദ്ധ്യ അമേരിക്ക, വടക്കേ അമേരിക്ക, തെക്കേ അമേരിക്ക എന്നിവിടങ്ങളിൽ ഇവ തദ്ദേശീയമായി കാണപ്പെടുന്നു. കടൽത്തീരങ്ങളിലും ഉപ്പുവെള്ളമുള്ള ചതുപ്പുനിലങ്ങളിലും മഞ്ചിനീൽ മരം കാണപ്പെടുന്നു. അവിടെ കണ്ടൽക്കാടുകൾക്കിടയിൽ നന്നായി വളരുന്നു. ഇവ പ്രകൃതിദത്തമായി കാറ്റിനെ തടയുന്നു. വൃക്ഷത്തിന്റെ വേരുകൾ മണലിനെ സ്ഥിരപ്പെടുത്തി തീരങ്ങളിലെ മണ്ണൊലിപ്പ് തടയുന്നു.

## വിവരണം
നിത്യഹരിത വൃക്ഷമായ മഞ്ചിനീൽ 15 മീറ്റർ വരെ ഉയരത്തിൽ വളരുന്നു. ഇതിന് ചുവപ്പ് കലർന്ന ചാരനിറത്തിലുള്ള പുറംതൊലി, ചെറിയ പച്ചകലർന്ന മഞ്ഞ പൂക്കൾ, തിളങ്ങുന്ന പച്ച ഇലകൾ എന്നിവയുണ്ട്. ഇലകൾ ലളിതവും, ഒന്നിടവിട്ടതും, വളരെ നേർത്തതും പല്ലുള്ളതുമാണ്. 5-10 സെന്റിമീറ്റർ വരെയാണ് ഇലയുടെ നീളം. പഴങ്ങൾ കാഴ്ചയിൽ ആപ്പിളിനു സമാനമാണെങ്കിലും വൃക്ഷത്തിന്റെ മറ്റെല്ലാ ഭാഗങ്ങളിലെയും പോലെ വിഷമയമാണ്.

### വിഷാംശം
മരത്തിന്റെ എല്ലാ ഭാഗങ്ങളിലും വിഷവസ്തുക്കൾ അടങ്ങിയിട്ടുണ്ട്. ഇതിന്റെ പാലിൽ ഫോർ‌ബോളും ചർമ്മത്തിൽ അസ്വസ്ഥതകൾ ഉണ്ടാക്കുന്ന വസ്തുക്കളും അടങ്ങിയിട്ടുണ്ട്. ഇത് ശക്തമായ അലർജിയും ചർമ്മവീക്കവും ഉണ്ടാക്കുന്നു.

മഴക്കാലത്ത് മരത്തിന് ചുവട്ടിൽ നിൽക്കുന്നത് ഈ ദ്രാവകവുമായുള്ള സമ്പർക്കത്തിൽ നിന്ന് ചർമ്മത്തിനു പൊള്ളലേൽക്കുന്നതിനു കാരണമാകും. മരത്തിന്റെ പാലു കലർന്ന ഒരു ചെറിയ തുള്ളി മഴ പോലും ചർമ്മത്തെ പൊള്ളാൻ ഇടയാക്കുന്നു. ഈ സ്രവം കാറുകളിലെ പെയിന്റിന് കേടുവരുത്തുന്നതിനു കാരണമാകുന്നു. മരം കത്തിക്കുന്നതു മൂലമുള്ള പുക കണ്ണുകളിൽ എത്തിയാൽ കണ്ണിനു പരിക്കുകളുണ്ടാക്കാം. അതിന്റെ സ്രവവുമായുള്ള സമ്പർക്കം ബുള്ളസ് ഡ്രഗ് റിയാക്ഷൻ, കണ്ണിന്റെ കോർണിയയ്ക്കുണ്ടാകുന്ന കെരാട്ടോകോൺജങ്ക്റ്റിവിറ്റിസ്, വലിയ കോർണിയ എപ്പിത്തീലിയൽ വൈകല്യങ്ങൾ എന്നിവ ഉണ്ടാക്കുന്നു.

പഴം കഴിച്ചാൽ മാരകമായേക്കാമെങ്കിലും ആധുനിക കാലത്തിൽ അത്തരം സംഭവങ്ങളൊന്നും റിപ്പോർട്ട് ചെയ്യപ്പെട്ടിട്ടില്ല. കഴിക്കുന്നത് മൂലം ഗ്യാസ്ട്രബിളും രക്തസ്രാവവും, ഷോക്ക്, ബാക്ടീരിയൽ സൂപ്പർഇൻഫെക്ഷൻ എന്നിവ ഉണ്ടാക്കുന്നു.

## അവലംബം

## പുറത്തേക്കുള്ള കണ്ണികൾ

* Useful Links for Neotropical Flowering Plant Identification 

വർഗ്ഗം:വിഷസസ്യങ്ങൾ
കമ്പ്രസിബിലിറ്റി

താപഗതികത്തിലും ദ്രവബലതന്ത്രത്തിലും **സമ്മർദ്ദനീയത** (**compressibility)** എന്നാൽ മർദ്ദത്തിലുണ്ടാകുന്ന വ്യത്യാസമനുസരിച്ച് ഒരു ഖരത്തിന്റെയോ ദ്രാവകത്തിന്റെയോ വ്യാപ്തത്തിലുണ്ടാകുന്ന മാറ്റത്തിന്റെ അളവാണ്.  ഇതിനെ *സമ്മർദ്ദനീയ ഗുണാങ്കം* (Compressibility Coefficient) എന്നും *സമതാപീയ സമ്മർദ്ദനീയത* (Isothermal Compressibility) എന്നും പറയാറുണ്ട‌്.  സമ്മർദ്ദനീയത,  യെ അതിന്റെ ഏറ്റവും ലളിതമായ രൂപത്തിൽ ഇങ്ങനെ പറയാം,
: \beta=-\frac{1}{V}\frac{\partial V}{\partial p},

ഇതിൽ  എന്നാൽ വ്യാപ്തവും   മർദ്ദവും ആകുന്നു.  സമ്മർദ്ദനീയതയെ ഋണഭിന്നമായി നിർവ്വചിച്ചിരിക്കുന്നതിന് കാരണം, മർദ്ദത്തിൽ വർദ്ധനഉണ്ടാകുമ്പോൾ  വ്യാപ്തത്തിൽ കുറവുണ്ടാകുന്നതിനാലാണ്.

## നിർവ്വചനം
മുകളിലുളള വിവരണം പൂർണമല്ല, എന്തെന്നാൽ ഏതൊരു വസ്തുവിന്റെയും വ്യൂഹത്തിന്റെയും സമ്മർദ്ദനീയതയുടെ അളവ് ആ പ്രക്രിയ സമതാപീയമാണോ(isothermal) സമോത്ക്രമമാണോ(isentropic) എന്നതിനെ ആശ്രയിച്ചിരിക്കും. സമതാപീയ സമ്മർദ്ദനീയതയെ ഇങ്ങനെ നിർവ്വചിക്കാം:

: \beta_T=-\frac{1}{V}\left(\frac{\partial V}{\partial p}\right)_T,

ഇതിൽ പാദാങ്കം T സൂചിപ്പിക്കുന്നത് *ഭാഗിക അവകലം (Partial derivative)* സ്ഥിര താപനിലയിലയിലാണെന്നാണ്.

**സമോത്ക്രമ(Isentropic)** സമ്മർദ്ദനീയതയെ ഇപ്രകാരം നിർവ്വചിക്കാം:

: \beta_S=-\frac{1}{V}\left(\frac{\partial V}{\partial p}\right)_S,

ഇതിൽ  എന്നാൽ ഉത്ക്രമം അഥവാ എൻട്രോപി ആണ്. ഖരപദാർത്ഥങ്ങൾക്ക് ഇവരണ്ടും തമ്മിലുളള വ്യത്യാസം സാധാരണയായി നിസ്സാരമാണ്.

### ശബ്ദവേഗതയുമായുളള ബന്ധം
ഉദാത്തബലതന്ത്രത്തിൽ ശബ്ദവേഗതയെ താഴെപ്പറയും പ്രകാരം നിർവ്വചിച്ചിരിക്കുന്നു:

: c^2=\left(\frac{\partial p}{\partial\rho}\right)_S

ഇതിൽ  എന്നാൽ പദാർത്ഥത്തിന്റെ സാന്ദ്രതയാണ്.  ഭാഗിക അവകലങ്ങളെ മാറ്റിയെഴുതിയാൽ, സമോത്ക്രമ സമ്മർദ്ദനീയതയെ ഇങ്ങനെ നിർവ്വചിക്കാം:

: \beta_S=\frac{1}{\rho c^2}

### ഘന മാപനാങ്ക(bulk modulus)വുമായുളള ബന്ധം
സമ്മർദ്ദനീയതയുടെ വ്യുൽക്രമത്തെ ഘന മാപനാങ്കം എന്നു പറയുന്നു. സാധാരണയായി K എന്നും ചിലപ്പോൾ B എന്നും കുറിക്കുന്നു..  സമ്മർദ്ദനീയതയുടെ സമവാക്യം സമതാപീയ സമ്മർദ്ദനീയതയെയും ദ്രാവകത്തിനറെ ഘടനയെയും (പരോക്ഷമായി മർദ്ദത്തെയും) തമ്മിൽ ബന്ധപ്പെടുത്തുന്നു.

## അവലബം
വർഗ്ഗം:ഭൗതികശാസ്ത്രത്തിന്റെ അടിസ്ഥാനതത്ത്വങ്ങൾ